title: Waldemar Bühler

text: Waldemar Bühler (18. huhtikuuta 1929 Suojärvi – 3. joulukuuta 1997) oli suomalainen hallintotieteiden tohtori, joka toimi Valtion askartelunohjaajaopiston rehtorina 1954–1971 ja Suomen Yrittäjäin toimitusjohtajana 1978–1989. Hän toimi kokoomuksen edustajana ensin Riihimäen ja vuosina 1989–1996 Helsingin kaupunginvaltuustossa. Bühler oli myös tuottelias askartelu- ja käsityöaiheisten tietokirjojen tekijä.


title: Waldemar Bühler

text: Askarteluopiston rehtorintyön ohella Bühler toimi Pajulahden ja Vierumäen urheiluopistojen tuntiopettajana 1950–60-luvuilla. Vuonna 1972 hän siirtyi elinkeinoelämän palvelukseen ja toimi maalitehdas Onsa-Nordsjö Oy:n ja Tielinja Oy:n toimitusjohtajana, kunnes nimitettiin yrittäjäjärjestön toimitusjohtajaksi.


title: Waldemar Bühler

text: Bühler oli sotilasarvoltaan majuri ja toimi 1981–1989 Suomen Reserviupseeriliiton puheenjohtajana.


title: Anthony Mantha

text: Anthony Mantha (s. 16. syyskuuta 1994 Longueuil, Quebec) on kanadalainen jääkiekkoilija, pelipaikaltaan oikea laitahyökkääjä. Hän edustaa tällä hetkellä Detroit Red Wingsin organisaatiota. Red Wings varasi hänet ensimmäisellä kierroksella 20. pelaajana .


title: Anthony Mantha

text: Manthan isoisä Andre Pronovost on nelinkertainen Stanley Cup -voittaja Montreal Canadiensin riveistä.


title: Anthony Mantha

text: Ennen ammattilaistasolle siirtymistä Mantha pelasi kolmen kokonaisen kauden ajan QMJHL-joukkue Val-d’Or Foreursissa. Joukkue varasi Manthan viidennellä kierroksella vuonna 2010. Hän siirtyi joukkueeseen kauden 2010-2011 lopulla, jolloin ehti pelata kauden päätteeksi kaksi runkosarjaottelua.


title: Anthony Mantha

text: Kaudella 2011–2012 Mantha pelasi ensimmäisen kokonaisen kautensa joukkueessa. Hän pelasi 63 ottelua ja teki niissä 51 tehopistettä. Lisäksi hän pelasi neljässä pudotuspeliottelussa, joissa teki kaksi maalia sekä kaksi syöttöpistettä. Mantha voitti QMJHL:n maalipörssin kaudella 2012–2013, kun iski 50 osumaa. Pistepörssissä hän sijoittui kymmenenneksi. Yhdeksässä pudotuspeliottelussa Mantha teki viisi maalia ja seitsemän syöttöpistettä.


title: Anthony Mantha

text: Detroit Red Wings varasi Manthan ensimmäisellä kierroksella 20. pelaajana .


title: Anthony Mantha

text: Mantha valittiin viimeiseksi juniorikaudekseen 2013–2014 Foreursin varakapteeniksi. Kauden päätteeksi Mantha voitti QMJHL:n maali- ja pistepörssit tehtyään 57 pelaamassaan ottelussa yhtä monta maalia sekä yhteensä 120 tehopistettä. Hänet valittiin syyskuussa sekä lokakuussa kuukauden parhaaksi pelaajaksi. Foreurs eteni pudotuspeleihin, joissa Mantha teki 24 ottelussa jälleen yhtä monta maalia voittaen myös pudotuspelien maalipörssin. Pistepörssissä hän sijoittui toiseksi Jonathan Drouinin jälkeen. Foreurs voitti QMJHL:n mestaruuden ja eteni Memorial Cupiin. Mantha teki voittomaalin QMJHL-finaaleiden seitsemännessä ottelussa Baie-Comeau Drakkaria vastaan. Neljässä Memorial Cup -ottelussa Mantha teki yhden maalin sekä kolme syöttöpistettä.


title: Anthony Mantha

text: Mantha palkittiin viimeisen kautensa lisäksi vielä QMJHL:n vuoden parhaana ja arvokkaimpana pelaajana. Hänet myös valittiin liigan ensimmäiseen tähdistökentälliseen.


title: Anthony Mantha

text: Mantha teki ennen viimeisen juniorikautensa alkua, lokakuussa 2013 hänet varanneen Detroit Red Wingsin kanssa kolmivuotisen tulokassopimuksen.


title: Anthony Mantha

text: Mantha debytoi ammattilaistasolla marraskuussa 2014 Red Wingsin AHL-farmiseura Grand Rapids Griffinsin riveissä ottelussa Texas Starsia vastaan. Yhteensä Mantha pelasi ensimmäisellä ammattilaiskaudellaan 62 ottelua, joissa teki 15 maalia ja 18 syöttöpistettä eli yhteensä 33 tehopistettä. Lisäksi hän pelasi 16 pudotuspeliottelua tehden kaksi maalia sekä kaksi syöttöpistettä.


title: Anthony Mantha

text: Mantha osallistui kautta 2015–2016 edeltäneelle Red Wingsin harjoitusleirille, mutta hän joutui kuitenkin aloittamaan kauden farmissa Grand Rapidsissa. Maaliskuussa 2016 Red Wings nosti hänet ensimmäisen kerran NHL-kokoonpanoon. Mantha debytoi 16. maaliskuuta ottelussa Philadelphia Flyersia vastaan. Hän sai peliaikaa 14.45 minuuttia. Hän laukoi ottelussa neljä kertaa maalia kohti. Mantha teki ensimmäisen NHL-maalinsa 24. maaliskuuta Montreal Canadiensia vastaan hänen perheensä ollessa katsomassa ottelua.


title: Nebraska (elokuva)

text: Nebraska on vuonna 2013 ensi-iltansa saanut Alexander Paynen ohjaama mustavalkoinen draamakomediaelokuva. Se kertoo aikuisen pojan ja iäkkään isän yhteisestä automatkasta. Sen pääosissa ovat Bruce Dern ja Will Forte.


title: Nebraska (elokuva)

text: Elokuva sai ensi-iltansa Cannesin elokuvajuhlilla 23. toukokuuta 2013. Yhdysvalloissa ensi-ilta oli 15. marraskuuta 2013 ja Suomessa se oli 28. helmikuuta 2014.


title: Nebraska (elokuva)

text: "Nebraska" sai kuusi Oscar-ehdokkuutta kategorioissa: paras elokuva, ohjaus, miespääosa, (Bruce Dern), naissivuosa (June Squibb), alkuperäinen käsikirjoitus ja kuvaus. Elokuva sai viisi Golden Globe-ehdokkuutta kategorioissa: paras musikaali- tai komediaelokuva, ohjaus, miespääosa musikaali- tai komediaelokuvassa (Bruce Dern), naissivuosa (June Squibb) ja käsikirjoitus.


title: Nebraska (elokuva)

text: Rotten Tomatoes -sivuston mukaan 205 arvostelun perusteella laskettuna kriitikoiden arvosteluista 92 prosenttia oli positiivisia.


title: Väkänokkasepät

text: Väkänokkasepät ("Semnornis") eli aiemmalta nimeltään aprikoosisepät on tikkalintusuku, joka on alaheimon Semnornithinae ainoa suku.


title: Väkänokkasepät

text: Sukuun kuuluu 2 lajia:


title: Gilles-Éric Séralini

text: Gilles-Éric Séralini on ranskalainen molekyylibiologi joka on ollut Caenin yliopiston professori vuodesta 1991. Hänet tunnetaan parhaiten tutkimuksistaan, jonka mukaan geenimuunneltu ruoka olisi terveydelle haitallista; yksi sellainen, joka julkaistiin syyskuussa 2012 "Food and Chemical Toxicology" -lehdessä aiheutti useita otsikoita Roundup Ready -maissista ja Roundup-kasvimyrkystä. Tiedeyhteisö kritisoi tutkimusta voimakkaasti ja lopulta julkaisu veti sen pois.


title: Gilles-Éric Séralini

text: Gilles-Eric Séralinin tutkimusryhmä Caenin yliopistossa Ranskassa on New Scientist -lehden mukaan pitkään vastustanut geenimuuntelua. Muut tutkijat ovat pitäneet ala-arvoisina ryhmän tutkimuksia muun muassa Roundup-torjunta-aineesta ja maissista. CEO- ja Spinwatch-järjestöjen mukaan Séralinin tutkimuksen vastainen kampanja oli Monsanton ja muiden geenitekniikkayritysten järjestämä.


title: Gilles-Éric Séralini

text: Arvovaltaisimmat riippumattomat tiedejärjestöt ovat tyrmänneet Séralinin et al. kohutun tutkimuksen, mm. Euroopan elintarvikevirasto (EFSA), Ranskan HCB ja kansallinen ruokaturvallisuusvirasto, Flanderin biotekniikkainstituutti, Tanskan tekninen yliopisto, Australian ja Uuden-Seelannin ruokavirasto.


title: Gilles-Éric Séralini

text: Euroopan elintarvikevirasto (EFSA) mukaan tutkimus on liian laaduton, jotta sen perusteella voisi tehdä johtopäätöksiä, puutteellisesti suunniteltu, analysoitu ja raportoitu. Vastauksena kriitikoille Séralini luovutti riittämättömästi lisätietoja. Flanderin biotekniikkainstituutin analyysin mukaan tutkimuksessa on merkkejä tulosten valikoivasta tulkinnasta tai harhaanjohtamisesta, mikä on tieteellisten eettisten normien vastaista. Australian ja Uuden-Seelannin ruokaviraston raportti totesi, että koe-eläimiä oli ryhmissä kovin vähän, dataa raportoitiin vain valikoivasti eikä naarasrottien spontaanin rintasyövän tunnettua yleisyyttä mainittu. Glyfosaattia on tutkittu laajalti monissa lajeissa, myös rotissa, suuremmillakin annoksilla ilman mitään haittoja, eikä ole edes mitään uskottavaa teoreettista mekanismia, jolla NK603-maissi voisi aiheuttaa syöpää toisin kuin tavallinen maissi. Ranskan kansalliset tiedeakatemiat ihmettelivät, miten niin huonosti suunnitellun kokeen tulos saatettiin julkaista tiedelehdessä, ja arvostelivat ryhmäkoon pienuutta (10 eläintä, kun suositusten mukaan pitäisi olla 200, etenkin kun kyseinen rottalaji saa helposti kasvaimia - syöpiähän tutkimus ei raportoinut) ja sitä, että data raportoitiin hyvin valikoidusti ja sen perusteella ryhmillä ei ollut tilastollisesti merkitsevää eroa. Akatemiat huomauttivat myös tutkimuksen eettisistä ongelmista ja Séralinin GMO-vapailta kaupoilta saamasta rahallisesta tuesta.


title: Gilles-Éric Séralini

text: Tukea tutkimukselle antoi ENSSER (European Network of Scientists for Social and Environmental Responsibility), johon kuuluu CRRIGEN, jonka jäsen Seralini on. CRRIGEN on instituutti, jonka Seralini perusti ja joka rahoitti tutkimuksen. Seralinin artikkelita tukeva avoin kirje, jonka allekirjoitti noin 130 tieteilijää, opiskelijaa ja aktivistia julkaistiin Independent Science Newsissä, jonka takana on Bioscience Resource Project, jotka molemmat vastustavat GM-viljelykasveja. Tutkija-journalisti Jon Entine kirjoittaa, että "European Network of Scientists for Social and Environmental Responsibility" (ENSSER) ei ole tiedejärjestö vaan ideologinen järjestö, joka on saanut kerätty 93 allekirjoitusta väitteelle, että GMO-tuotteiden turvallisuudesta ei olisi tieteellistä konsensusta. Allekirjoittajat eivät ole valtavirran tieteilijöitä vaan lähinnä tunnettuja GMO-vastustaisia aktivisteja mukaan lukien Séralini.


title: Gilles-Éric Séralini

text: Kuusi Ranskan kansallista akatemiaa (maatalouden, lääketieteen, farmakologian, tieteen, teknologian ja eläinlääkärien) tekivät poikkeuksellisesti yhteisen lausunnon, joka tuomitsi Séralinin et al. kohutun tutkimuksen ("tieteellinen epätapahtuma") sekä sen julkaisseen lehden lokakuussa 2012. Akatemioiden mukaan Séralini pimitti lehdiltä tietoa, asetti ideologisen GMO-vastustuksensa tutkimuksen laadun ja relevanssin edelle sekä saa rahallista tukea vähittäiskaupoilta, jotka mainostavat olevansa GMO-vapaita.


title: Gilles-Éric Séralini

text: Geenimuunnellun ruoan turvallisuudesta on aiemmin tehty tieteellisesti pätevämpiä tutkimuksia, ja niissä ei löydetty geenimuunnellulta ruoalta minkäänlaisia terveyshaittoja. New Scientistin mukaan Séralinin ryhmä ehkä ymmärsi menetelmänsä tuottavan arvostelua, koska se ei sallinut journalistien pyytää muilta tutkijoilta ennakkokommentteja tutkimuksestaan ennen kuin esitti sen lehdistötilaisuudessaan.


title: Mandela: Pitkä tie vapauteen

text: Mandela: Pitkä tie vapauteen ("Mandela: Long Walk to Freedom") on vuonna 2013 ensi-iltansa saanut Justin Chadwickin ohjaama elämäkertaelokuva Nelson Mandelasta. Se perustuu Mandelan omaelämäkertaan "Pitkä tie vapauteen" vuodelta 1995. Elokuvan on käsikirjoittanut William Nicholson. Mandelaa elokuvassa näyttelee Idris Elba.


title: Mandela: Pitkä tie vapauteen

text: Elokuva sai ensi-iltansa Toronton elokuvajuhlilla 7. syyskuuta 2013. Suomessa elokuvan ensi-ilta on 14. helmikuuta 2014.


title: Mandela: Pitkä tie vapauteen

text: "Mandela: Pitkä tie vapauteen" palkittiin parhaan kappaleen Golden Globella oltuaan ehdolla myös parhaasta musiikista ja parhaasta miespääosasta draamaelokuvassa (Justin Chadwick).


title: Tiny Wings

text: Tiny Wings on saksalaisen Andreas Illigerin kehittämä mobiilipeli, joka julkaistiin 18. helmikuuta 2011. Pelissä on tarkoitus ohjata lintua, jonka siivet ovat liian pienet lentämiseen. Tiny Wings oli kasvavimpien App Store-pelien listalla ensimmäisenä peräti kaksi viikkoa helmikuussa 2011 ja valittiin vuoden 2011 parhaaksi iPhone-peliksi. Peliä on myyty arviolta jopa 6,5 miljoonaa kappaletta.


title: Tiny Wings

text: Tiny Wingsissä pelaaja ohjaa lintua, joka ei osaa lentää. Linnun täytyy otta vauhtia mäistä ja liitää mahdollisimman pitkälle. Mikäli lintu tulee suoraan alamäkeen, saa paremmat vauhdit seuraavaan hyppyyn. Jos pelaaja laskeutuu huonosti, aurinko alkaa laskea. Pelissä on auringonlaskuun aikaa lentää, minkä jälkeen lintu nukahtaa.


title: Don Jon

text: Don Jon on vuonna 2013 ensi-iltansa saanut Joseph Gordon-Levittin ohjaama ja käsikirjoittama romanttinen komediaelokuva. Sen pääosissa ovat Gordon-Levitt itse ja Scarlett Johansson, Julianne Moore, Rob Brown, Glenne Headly, Brie Larson ja Tony Danza. Elokuva on Gordon-Levittin esikoisohjaus.


title: Don Jon

text: Elokuva sai ensi-iltansa Sundancen elokuvajuhlilla 18. tammikuuta 2013. Suomessa elokuvan ensi-ilta oli 1. marraskuuta 2013.


title: Don Jon

text: Anne Hathaway, Channing Tatum, John Krasinski, Emily Blunt, Cuba Gooding, Jr. ja Meagan Good tekevät cameoroolit elokuvatähtinä.


title: Prisoners

text: Prisoners voi tarkoittaa ainakin seuraavia:


title: Mystery Science Theater 3000

text: Mystery Science Theater 3000 on Joel Hodgsonin luoma amerikkalainen tieteiskomediasarja, jonka tuotti Best Brains -tuotantoyhtiö. Sarja sai ensiesityksensä marraskuussa 1988 KTMA-TV 23 -nimisellä paikalliskanavalla Minneapolisin/Saint Paulin alueella. Myöhemmin sarjaa tuotettiin kaapelitelevisiossa Comedy Central -kanavalle vuosina 1989-1996 ja Sci-Fi Channelille vuosina 1997-1999.. Sarjaan tuotettiin uusi tuotantokausi Netflix-suoratoistopalvelulle vuonna 2017.


title: Mystery Science Theater 3000

text: "Mystery Science Theater 3000" kertoo avaruusasemalle vangitusta miehestä, joka rakentamiensa robottitovereiden kanssa pakotetaan katsomaan huonoja elokuvia. Jaksossa esitetään yksi elokuva roolihahmojen humorististen kommenttien säestyksellä. Sen välissä nähdään lyhyitä sketsejä, jotka usein liittyvät kyseiseen elokuvaan.


title: Mystery Science Theater 3000

text: Päähenkilöä (nimeltään Joel Robinson) esitti aluksi sarjan luoja Hodgson, mutta kun hän jätti sarjan viidennen kauden puolivälissä, uutta avaruusaseman vankia Mike Nelsonia alkoi esittää sarjan pääkäsikirjoittaja Michael J. Nelson. Robottihahmot Crow T. Robot, Mike Servo ja Gypsy on toteutettu nukkeina, joiden esittäjät ovat myös vaihtuneet sarjan aikana.


title: Mystery Science Theater 3000

text: Sarjaa tuotettin 197 jaksoa ja siitä tehtiin vuonna 1996 elokuva "", joka on esitetty Suomessa Sub-kanavalla vuonna 2003. Mystery Science Theater 3000 on voittanut arvostetun Peabody-palkinnon ja se on ollut kaksi kertaa Emmy-ehdokkaana.


title: NHL 99

text:
NHL 99 on EA Sportsin vuonna 1998 julkaisema jääkiekkoaiheinen videopeli.
Se julkaistiin 28. syyskuuta 1998 ja oli seuraaja pelille NHL 98. Pelissä oli huomattavia uudistuksia edeltäjiinsä, kuten uramodi ja paremmat grafiikat. Kuitenkaan seuraajat (NHL 2000, NHL 2001) eivät sisältäneet suuria uudistuksia. Pelin vastaanotto oli pääosin positiivinen.


title: On Air – Live at the BBC Volume 2

text: On Air – Live at the BBC Volume 2 on rock-yhtye The Beatlesin 11. marraskuuta 2013 julkaistu kokoelma- ja livealbumi. Sen sisältö koostuu The Beatlesin 1960-luvulla BBC studioilla pidetyistä live-esiintymisistä ja levytys-sessioista. Albumi on tupla-albumi, ja se sisältää kaksi CD-levyä. Yhteensä albumi sisältää 63 raitaa, joista osa on yhtyeen jäsenten välistä keskustelua tai haastatteluja, osa The Beatlesin sessioissa levyttämiä ennen julkaisemattomia kappaleita ja osa The Beatlesin kappaleita, jotka on jo aiemmin julkaistu yhtyeen albumeilla.


title: Nause

text: Nause on ruotsalainen house-musiikkia soittava duo, joka koostuu Jacob Cribornista sekä Leonard Schejasta.


title: Nause

text: Yhtye perustettiin Tukholmassa ja se nousi tunnetuksi kappaleellaan "Made of". Nause tuli tunnetuksi myös muiden musiikintuottajien keskuudessa ja vuonna 2011 yhtye siirtyi Universal Musicin alaisuuteen. Vuonna 2012 ilmestynyt "Hungry Hearts" nousi Sverigetopplistanin ensimmäiseksi samana vuonna.


title: MLS-kausi 2013

text: Pohjois-Amerikan jalkapalloliigan MLS:n 18. kausi pelattiin vuonna 2013. Sarjassa pelasi 19 joukkuetta, 3 joukkuetta Kanadasta ja 16 joukkuetta Yhdysvalloista. Joukkueet jaettiin maantieteellisesti kahteen konferenssiin. Lohkojen viisi parasta selviytyivät MLS Cupiin, jonka voittaja oli liigan mestari. Mestaruuden voitti Sporting Kansas City.


title: MLS-kausi 2013

text:
Idän knockout
Lännen knockout
Itäinen konferenssi


title: MLS-kausi 2013

text: Läntinen konferenssi


title: MLS-kausi 2013

text:
Itäinen konferenssi
Läntinen konferenssi
Sporting Kansas City voitti MLS:n mestaruuden 2013, ja selviytyi CONCACAF Champions Leagueen kaudelle .


title: Pääsolu (lisäkilpirauhanen)

text:
Pääsolut ovat lisäkilpirauhasen parathormonia tuottavia soluja. Ne ovat oksifiilisten solujen ohella toinen ja runsaslukuisempi lisäkilpirauhasen solutyypeistä. Lisäkilpirauhasen pääsolujen halkaisija on n. 7-10µm ja niiden tuma sijaitsee keskellä solua. Pääsolut varastoivat tuottamaansa lisäkilpirauhashormonia solulimassaan oleviin lipidipisaroihin.
Pääsolut erilaistuvat alkionkehityksen aikana ja säätelevät yksilön kalsiumaineenvaihduntaa sikiöajasta kuolemaan.


title: FIFA Football 2003

text: FIFA Football 2003 (Pohjois-Amerikassa FIFA Soccer 2003) tai lyhyesti FIFA 2003 on EA Canadan ja Exient Entertainmentin lokakuussa 2002 julkaisema videopeli. FIFA 2003 on järjestyksessä kymmenes FIFA-videopeli. Pelissä oli muutamia uudistuksia edeltäjäänsä, kuten "Club Championship" sekä "Freestyle Control".


title: FIFA Football 2003

text: FIFA Football 2003 oli ensimmäinen sarjan peleistä joka käytti EA Trax-listaa ja sisälsi seuraavat kappaleet:


title: Omnihility

text: Omnihility on yhdysvaltalainen death metal -yhtye, joka perustettiin vuonna 2009 Eugenessa, Oregonissa.


title: Omnihility

text: Vuonna 2011 yhtye aloitti kirjoittamaan materiaalia esikoisalbumilleen, jolloin yhtye solmi levytyssopimuksen Sevared Recordsin sekä Butchered Recordsin kanssa. Esikoisalbumi "Biogenesis" julkaistiin syyskuussa 2012 molempien levymerkkien alaisuudessa.


title: Omnihility

text: Helmikuussa 2013 yhtye solmi levytyssopimuksen Unique Leader Recordsin kanssa. Yhtye aloitti toisen studioalbuminsa nauhoitukset kesällä 2013.


title: Biogenesis (albumi)

text: Biogenesis on yhdysvaltalaisen death metal -yhtyeen Omnihilityn esikoisalbumi. Se julkaistiin vuonna 2012 levymerkkien Sevared Records ja Butchered Records alaisuudessa.


title: Beni

text: Beni on usean paikan nimi:


title: Rise of the Rotten

text: Rise of the Rotten on tanskalaisen brutaalin death metalin yhtyeen Dien ensimmäinen ja viimeiseksi jäänyt studioalbumi. Se julkaistiin vuonna 2010 levymerkillä Unique Leader Records.


title: Pilahvi

text: Pilahvi, "pilav" tai "pilaf" tai "plov" (), "pulau", pulao, tai "polu" on etenkin monissa Aasian muslimivaltaisissa maissa tunnettu, alkujaan ehkä persialainen riisiruoka. Sen runkona on tavallisesti öljyssä paistettu ja edelleen liha- tai kasvisliemessä kypsennetty riisi. Lisäksi ruuassa on esimerkiksi vihanneksia (kuten sipulia, valkosipulia, porkkanaa), hedelmiä (esimerkiksi rusinoita, taateleita), lihaa, kalaa tai pähkinöitä sekä suolaa ja muita mausteita. Liha, kastike tai voisula kaadetaan tavallisesti annoksen päälle tai sekoitetaan riisiseoksen joukkoon mutta saatetaan tarjoilla erillisestä astiastakin.


title: Pilahvi

text: Intialaisessa keittiössä pilahvi tehdään perinteisesti basmatiriisistä. Pulao- tai pilahviriisistä on lukuisia eri versioita. Yksinkertainen lisäketyyppinen riisi syntyy esimerkiksi kardemummasta, voista tai kasvisöljystä, keitetyistä herneistä (tai porkkanaraasteesta) ja basmatiriisistä. Esimerkiksi pähkinäpilahvia intialaisittain valmistettaessa paksupohjaisessa kattilassa voidaan paistaa ensin valkosipulia ja porkkanaraastetta. Muutaman minuutin jälkeen lisätään mausteet (esimerkiksi jauhettua korianteria, muutama vihreä kardemumma, mustia sinapinsiemeniä, jeeran siemeniä) ja vedessä 20-30 minuuttia lionnut, hyvin valutettu riisi. Seosta paistetaan pari minuuttia sekoitellen. Joukkoon lisätään kasvislientä, laakerinlehti, suolaa ja pippuria. Seos kiehautetaan ja annetaan kypsyä kymmenkunta minuuttia miedommalla lämmöllä. Pannu nostetaan liedeltä ja annetaan vetäytyä 5 minuuttia kannen alla. Laakerinlehti ja kardemummat poistetaan kypsästä riisistä. Annos koristellaan ennen tarjoilua esimerkiksi cashew- ja saksanpähkinöillä ja korianterinlehdillä.


title: Pilahvi

text: Pilahvista on tehty myös muunnoksia korvaamalla riisi jollain muulla viljalla.


title: Pitkäjalkahaukka

text: Pitkäjalkahaukka ("Geranospiza caerulescens") on haukkojen heimon suvun "Geranospiza" ainoa lintu. Sitä tavataan Etelä- ja Keski-Amerikassa seuraavissa maissa: Argentiinassa, Belizessa, Boliviassa, Brasiliassa, Kolumbiassa, Costa Ricassa, Ecuadorissa, El Salvadorissa, Ranskan Guianassa, Guatemalassa, Guyanassa, Hondurasissa, Meksikossa, Nicaraguassa, Panamassa, Paraguayssa, Perussa, Surinamessa, Uruguayssa ja Venezuelassa. Lisäksi sitä tavataan vaelluslintuna Yhdysvalloissa ja alkuperältään tuntemattomana Trinidad ja Tobagossa.


title: Pitkäjalkahaukka

text: Sen elinpiiriä ovat viljelmät, subtrooppiset ja trooppiset metsät, eri tyyppiset suot ja kuivat savannit. Sen populaation arvioidaan olevan vähenemässä elinalueiden tuhoutumisen vuoksi.


title: Werner Seelenbinder

text: Werner Seelenbinder (2. elokuuta 1904 Stettin – 24. lokakuuta 1944 Brandenburg an der Havel) oli saksalainen painija ja natsien vastaisen vastarintaliikkeen jäsen.


title: Werner Seelenbinder

text: Werner Seelenbinder saavutti urallaan yhteensä kuusi Saksan mestaruutta vuosina 1933–1941. Kansainvälisissä kilpailuissa hänen saavutuksiinsa kuuluvat muun muassa kultamitalit vuoden 1925 työläisolympialaissa sekä Spartakiadeissa 1928. EM-pronssia Seelenbinder voitti vuonna 1937 Pariisissa ja 1938 Tallinnassa. Olympialaisiin hän osallistui vuonna 1936 Berliinissä sijoittuen 87 kg:n sarjassa neljänneksi.


title: Werner Seelenbinder

text: Suomessa Seelenbinder vieraili vuonna 1927, jolloin hän osallistui Helsingissä painikilpailuun ja sijoittui Jussi Juholan voittamassa 82,5 kg:n sarjassa kolmanneksi.


title: Werner Seelenbinder

text: Marxilaisuudesta kiinnostunut Seelenbinder liittyi Saksan kommunistisen puolueen KPD:n jäseneksi ensimmäisen Moskovan matkansa jälkeen vuonna 1928. Natsien vuonna 1932 tapahtuneen valtaannousun jälkeen sekä KPD että työläisurheiluseurat kiellettiin ja Seelenbinder alkoi toimimaan maanalaisessa Robert Uhrigin johtamassa vastarintaliikkeessä. Painimista hän jatkoi laillisena pysyneessä urheiluseurassa. Vuonna 1933 hän kieltäytyi tekemästä natsitervehdystä Saksan mestaruuskilpailuiden palkintojenjaon yhteydessä ja sai 16 kuukauden kilpailukiellon.


title: Werner Seelenbinder

text: Berliinin olympialaisiin Seelenbinder sai osallistua vain koska natsit pitivät häntä varmana mitalistina. Seelenbinder aikoi itse aluksi boikotoida kisoja, mutta osallistui lopulta tuttaviensa suostuttelemana. Hänen tarkoituksenaan oli jälleen kieltäytyä tekemästä natsitervehdystä ja esittää sen sijaan palkintokorokkeella jokin rivo käsimerkki, mutta suunnitelma epäonnistui Seelenbinderin jäätyä neljänneksi.


title: Werner Seelenbinder

text: Seelenbinder toimi vastarintaliikkeessä muun muassa kuriirina, koska hän huippu-urheilijan ominaisuudessa pystyi matkustamaan tavallisia kansalaisia vapaammin ja käymään jopa ulkomailla. Seelenbinder pidätettiin helmikuussa 1942 yhdessä 65 muun vastarintaliikkeen aktiivin kanssa. Seuraavan kahden ja puolen vuoden aikana hän oli vangittuna yhteensä yhdeksällä eri keskitysleirillä. Seelenbinder mestattiin kirveellä Brandenburg-Gördenin vankilassa lokakuussa 1942.


title: Werner Seelenbinder

text: Werner Seelenbinderin tuhkauurna haudattiin sodan jälkeen heinäkuussa 1945 Berliiniin hänen entisen seuransa kentälle ja samalla se nimettiin Seelenbinderin mukaan. Nimi kuitenkin vaihdettiin vuonna 1949, kun kylmän sodan aikana ei pidetty sopivana, että Länsi-Berliinin puolelle jäänyt stadion kantoi kommunistin nimeä. Neuköllnin alueella sijaitseva stadion nimettiin jälleen Werner Seelenbinder -stadioniksi vuonna 2004 hän syntymänsä 100-vuotisjuhlan kunniaksi. DDR:ssä Seelenbinderin muistoa kunnioitettiin nimeämällä hänen mukaansa useita urheilulaitoksia, kouluja ja katuja sekä muun muassa yksi rahtilaiva.


title: Werner Seelenbinder

text: Saksan urheilun Hall of Fameen Seelenbinder valittiin vuonna 2008.


title: Laitila (kylä)

text: Laitilan kylä eli Laitilan keskusta on kaupunginosa Laitilassa. Se on kaupungin selvästi väkirikkain alue, ja on osa suurempaa 5 245:n asukkaan Laitilan keskustaajamaa. Laitilan keskustan naapurikyliä ovat Kaukola pohjoisessa, Niemi koillisessa, Tuuna idässä, Hartikkala etelässä ja Pappila lännessä.


title: Laitila (kylä)

text: Suuri osa kaupungin palveluista on keskittynyt keskustan alueelle, ja asutus on hyvin kerrostalopainotteista. Keskustaan on hyvät liikenneyhteydet, sillä valtatie 8 ja kantatie 43 risteävät keskustan alueella. Tämän risteyksen lähellä valtatiestä 8 erkanee yhdystie 2051.


title: Laitila (kylä)

text: Laitilan keskustasta kauimpana sijaitsevat kylät ja etäisyydet niihin ovat:


title: Sympatia

text:
Sympatia (kreikan sanasta "sympátheia", myötätunteminen) tai myötätunto tarkoittaa toisen henkilön mielihyvän kokemista omana mielihyvänä (myötäilo) tai tuskan ja mielipahan tuntemista mielipahana.
""Sympatia on toisen henkilön emootioiden ja tuntemusten passiivista noudattamista, josta olisi eroteltava empatia, joka olisi aktiivisempaa ja neutraalimpaa eläytymistä toisen tilanteeseen tai mielentilaan.""
Sympatian vastakohta on antipatia.


title: Tamás Gönyüi

text: Tamás Gönyüi () oli unkarilainen aatelinen, joka toimi Transilvanian voivodina vuosina 1350 - 1351, Unkarin kuninkaan Ludvig I Suuren nimittämänä.


title: Miklós Raholcai Kont

text: Miklós Raholcai Kont () oli kroati-unkarilainen aatelinen, joka toimi Unkarin kuningaskunnan Palatiinina vuosina 1356 – 1367. Ennen sitä Miklós toimi 1351 - 1356 Transilvanian voivodina kuningas Ludvig I Suuren nimittämänä.


title: Boom Kah (kappale)

text: "Boom Kah" on suomalaisartisti Robinin kappale hänen samaa nimeä kantavalta studioalbumilta. Sen julkaisi Universal Music albumin ensimmäisenä singlenä 30. elokuuta 2013. Kappaleelle on tehty myös singlen kanssa samana päivänä julkaistu musiikkivideo, jonka ohjasivat Ville Salminen ja Rise. Kappaleella vierailevat rap-artistit Mikael Gabriel ja Uniikki.


title: Boom Kah (kappale)

text: Singlen julkaisua juhlistettiin Linnanmäen-huvipuistossa järjestyssä tapahtumassa singlen julkaisupäivänä. Tapahtumassa kappaleen musiikkivideo näytettiin ensimmäisen kerran.


title: Boom Kah (kappale)

text: "Boom Kah" on sijoittunut singelistalla parhaimmillaan neljänneksi ja latauslistalla toiseksi.


title: Unconditionally

text: Unconditionally on Katy Perryn kappale hänen neljänneltä, Prism-studioalbumilta. Se on albumin viides kappale ja sen sanoitti Perry Dr. Luken, Max Martinin ja Cirkutin kanssa. Kolme jälkimmäistä henkilöä myös tuottivat kappaleen. Kappale julkaistiin albumin toisena singlenä 16. lokakuuta 2013, sekä digitaalisesti ladattavana 22. lokakuuta 2013. Kappale kertoo sanoituksiltaan rakkaansa puitteista hyväksyä ehdoton rakkaus. Kappale sai pääosin positiivisen vastaanoton musiikkikriitikoilta.


title: Unconditionally

text: "Unconditionally" on Perryn kolmastoista single, joka pääsi kymmenen parhaan joukkoon Billboard Pop Songs-listalla. Samalla se saavutti 14. sijan Billboard Hot 100-listalla. Kappaleelle on tehty myös 19. marraskuuta 2013 julkaistu musiikkivideo, joka sisältää lukuisia kohtauksia tanssijoista sekä Perrystä laulamassa lumen keskellä.


title: Andrei Lackfi

text: Andrei Lackfi oli unkarilainen aatelinen, joka toimi Transilvanian voivodina vuosina 1356–1359, Unkarin kuninkaan Ludvig I Suuren nimittämänä. Andrei oli Ștefan Lackfin veli. Ștefan toimi Transilvanian voivodina vuosina 1344–1350.


title: Dénes Lackfi

text: Dénes Lackfi () oli unkarilainen aatelinen, joka toimi Transilvanian voivodina vuosina 1359 - 1367, Unkarin kuninkaan Ludvig I Suuren nimittämänä. Dénes oli Ștefan Lackfin poika. Ștefan toimi Transilvanian voivodina vuosina 1344 - 1350.


title: Miklós Lackfi

text: Miklós Lackfi () oli unkarilainen aatelinen, joka toimi Transilvanian voivodina vuosina 1367 - 1368, Unkarin kuninkaan Ludvig I Suuren nimittämänä. Miklós oli Ștefan Lackfin poika. Ștefan toimi Transilvanian voivodina vuosina 1344 - 1350.


title: Emeric Lackfi

text: Emeric Lackfi () oli unkarilainen aatelinen, joka toimi Transilvanian voivodina vuosina 1369 - 1372, Unkarin kuninkaan Ludvig I Suuren nimittämänä. Emeric oli Ștefan Lackfin poika. Ștefan toimi Transilvanian voivodina vuosina 1344 - 1350.


title: Ștefan II Lackfi

text: Ștefan II Lackfi () oli unkarilainen aatelinen, joka toimi Transilvanian voivodina vuosina 1372 - 1376, Unkarin kuninkaan Ludvig I Suuren nimittämänä ja vuosina 1385 - 1386 kuningas Kaarle III:n nimittämänä. Ștefan II oli Ștefan Lackfin poika. Ștefan toimi Transilvanian voivodina vuosina 1344 - 1350.


title: Grande Orchidée

text: Grande Orchidée on Lappeenrannan Myllymäellä sijaitseva luksustavaroihin keskittynyt tavaratalo, joka avattiin 29.11.2013. Liike on tänä päivänä Grande Orchidée Brand Outlet Center niminen ja se toimii edelleen samassa paikassa.


title: Lesiäiset

text:
Lesiäiset (Ptinidae) on jumimaisten yläheimoon kuuluva kovakuoriaisheimo. Jotkut lajit ovat varastotuholaisia: Varaslesiäinen ("Ptinus fur") syö turkiksia,
messinkikuoriainen ("Niptus hololeucus") syö toukkana jauhoja ja aikuisena kankaita.


title: Lesiäiset

text: Lesiäiset ovat kooltaan pieniä ja väriltään tummia. Ne ovat pitkäjalkaisia ja muistuttavat hämähäkkejä. Osa lajeista on siivettömiä.


title: Lesiäiset

text: Lesiäisiä tavataan koko maailmassa. Ne elävät maassa.


title: Ladislaus Losonci

text: Ladislaus Losonci (; ) oli unkarilainen aatelinen, joka toimi Transilvanian voivodina vuosina 1376 - 1385, Unkarin kuninkaan Ludvig I Suuren nimittämänä ja vuosina 1386 - 1392 kuningatar Marian nimittämänä.


title: Imre Bebek

text:
Imre Bebek () oli unkarilainen aatelinen, joka toimi Transilvanian voivodina vuosina 1392 - 1393, Unkarin kuninkaan Sigismundin sekä kuningatar Marian nimittämänä.
Hän oli Imre II Bebekin isä, joka toimi Transilvanian voivodina vuosina 1446 - 1448.


title: Frank Szécsény

text: Frank Szécsény (; ) oli unkarilainen aatelinen, joka toimi Transilvanian voivodina vuosina 1393 - 1395, Unkarin kuninkaan Sigismundin sekä kuningatar Marian nimittämänä.


title: Kääpiökuoriaiset

text: Kääpiökuoriaiset (Ptiliidae) on haiskiaismaisten yläheimoon kuuluva kovakuoriaisheimo.


title: Kääpiökuoriaiset

text:
Kääpiökuoriaiset ovat nimensä mukaisesti erittäin pieniä, alle 1 mm mittaisia. Niiden ruumis on soikean puoleinen ja kupera. Joiltakin lajeilta puuttuvat peitinsiivet
ja joiltakin myös lenninsiivet. Toisilla lajeilla nämä siivet kuitenkin ovat: Peitinsiivet ovat mustat, harmaat tai punaruskeat ja lenninsiivet ovat pitkät, kapeat
ja reunoilta sukaselliset. Niiden väri toimii suojavärityksenä.


title: Kääpiökuoriaiset

text: Kääpiökuoriaisia tavataan kosteilla paikoilla. Niitä esiintyy kasviaineksen, lehtikarikkeen ja karjanlannan seassa sekä lahopuissa ja kompostissa.


title: Transferaasit

text: Transferaasit ovat entsyymejä, jotka katalysoivat jonkin kemiallisen ryhmän siirtoa substraatilta toiselle. Substraattia, jolta ryhmä siirretään kutsutaan ryhmän luovuttajaksi ja molekyyliä, jolle ryhmä siirtyy kutsutaan ryhmän vastaanottajaksi. Siirtyvän ryhmän luovuttajana on usein jokin koentsyymi. Transferaasien katalysoimat ryhmänsiirtoreaktiot voivat olla reversiibeleitä kuten transaminaasien reaktiot tai irreversiibeleitä kuten kinaasien katalysoimat reaktiot. Tyypillisesti transferaasit nimetään muodossa ryhmän vastaanottaja-siirtyvä ryhmä-transferaasi tai ryhmän luovuttaja-siirtyvä ryhmä-transferaasi. Kaikkien transferaasien EC-numeroissa ensimmäinen numero on 2.


title: Transferaasit

text: Transferaasit voidaan jakaa seuraaviin alaluokkiin niiden katalysoimien ryhmänsiirtoreaktioiden mukaisesti.


title: Stibor Stiboricz

text: Stibor Stiboricz (; ) oli puolalais - unkarilainen aatelinen, joka toimi kahteen otteeseen Transilvanian voivodina vuosina 1395 - 1401 sekä 1409 - 1411., Unkarin kuninkaan Sigismundin nimittämänä.


title: Stibor Stiboricz

text: Tarinan mukaan hän putosi Beckovin linnan muureilta käärmeen purtua häntä.


title: Planckin tilavuus

text: Planckin tilavuus formula_1 on tilavuuden yksikkö Planckin yksikköinä tunnetussa luonnollisessa yksikköjärjestelmässä. Planckin tilavuus on Planckin pituuden kuutio.


title: Planckin tilavuus

text:
Perusyksilöillä ilmaistuna ja likiarvo SI-järjestelmässä:
missä


title: Sicco L. Mansholt

text: Sicco Leendert Mansholt (13. syyskuuta 1908 Ulrum – 29. kesäkuuta 1995 Wapserveen Alankomaat) oli hollantilainen maanviljelijä ja poliitikko, joka toimi toisen maailmansodan aikana vastarintaliikkeessä ja kohosi sodan jälkeen maansa ministeriksi sekä Euroopan Unionin komission puheenjohtajaksi.


title: Sicco L. Mansholt

text: Mansholt tuli syntyi sosialistiseen viljelijäperheeseen Groningenin maakunnassa Hollannissa. Sekä hänen isänsä ja isoisänsä olivat varhaisia sosialismin kannattajia työväenliikkeen varhaisvaiheista lähtien. Hänen isänsä, Lambertus H. Mansholt, oli sosialistisen työväenpuolueen valtuutettuna Groningenin maakunnan valtuustossa. Hänen äitinsä, Wabien Andreae, Heerenveen kaupungin tuomarin tytär, oli yksi ensimmäisistä naispuolisista jotka opiskelivat valtiotieteitä. Äiti järjesti poliittisia kokouksia muiden naisten kanssa, yleensä he kokoontuivat omissa kodeissaan.


title: Sicco L. Mansholt

text:
Koulutuksensa jälkeen Mansholt muutti Jaavan saarelle Alankomaisen Intiaa, nykyiseen Indonesiaan. Siellä hän toimi teenviljelijänä. Hän kuitenkin halusi ryhtyä maanviljelijäksi ja palasi takaisin Alankomaihin 1936. Syynä oli myös hänen tyytymättömyytensä Hollannin siirtomaajärjestelmään.
Vuonna 1937 hän aloitti oman tilansa viljelyn Wieringermeerissä. Siellä hän liittyi Alankomaiden työväenpuolueeseen ja toimi aktiivisti oman kuntansa asioissa puolueensa edustajana. Hän oli myös puolueosastonsa johtohenkilöitä.


title: Sicco L. Mansholt

text: Toisen maailmansodan aikana Mansholt toimi aktiivisti Alankomaiden vastarintaliikkeessä. Hän erityisesti auttoi niitä ihmisiä piiloutumaan, jotka olivat joutuneet vainon kohteiksi. Lisäksi hän järjesti salaisesti ruoan jakelua Alankomaiden läntisissä maakunnissa.


title: Sicco L. Mansholt

text:
Heti sodan jälkeen kesäkuussa 1945 sosialistinen pääministeri Schermerhorn pyysi häntä toimimaan M
maatalous-, kalastus- ja elintarvikkeiden jakelun ministerinä. Aloittaessaan pitkän ministerinuransa hän oli hallituksen nuorin ministeri ja vain 36 vuoden ikäinen. Tässä hallitustehtävässä hän toimi eri hallitusten aikana, aina vuoteen 1958 saakka. Täten hän antoi voimakkaan panoksen nykyisen Euroopan Unionin varhaisempaan maatalouspolitiikkaan, jota pääsääntöisesti jatketaan vielä nykyisinkin.


title: Sicco L. Mansholt

text: Uudenmuotoinen komissio perustettiin vuonna 1958 ja hän tuli komission jäseneksi tehtävänään maatalousasiat ja eritoten maatalouden uudenaikaistaminen. Vuonna 1972 hän siirtyi johtamaan koko komissiota. Niin sanotun Rooman Klubin vaikutusta Euroopan kehitykseen pidetään voimakkaana juuri Mansholtin komission aikana.


title: Kruunusepät

text: Kruunusepät ("Capito") on tikkalintusuku, joka kuuluu tukaanien alaheimoon Capitoninae


title: Kruunusepät

text: Useimmilla lajeilla punainen pää.


title: Planckin pinta-ala

text: Planckin pinta-ala formula_1 on pinta-alan yksikkö Planckin yksikköinä tunnetussa luonnollisessa yksikköjärjestelmässä. Planckin tilavuus on Planckin pituuden neliö.


title: Planckin pinta-ala


title: Hans van Manen

text: Hans van Manen (s. 1932) on hollantilainen tanssija, koreografi ja baletinjohtaja. Hän on tanssinut Amsterdamin oopperan baletissa ja Roland Petit'n tanssiryhmän jäsenenä. Hän oli mukana perustamassa 1960 Nederlands Dans Theateria ja oli sen koreografi ja taiteellinen johtaja aina vuoteen 1970. Hän on tehnyt koreografioita useille belettiseuruelle, kuten brittiläiselle Royal Balletille, Scapino Balletille ja Deutsche Oper am Rheinille.


title: Aittoniemi

text: Aittoniemi on suomalainen sukunimi, joka on muun muassa seuraavilla henkilöillä:


title: Die (yhtye)

text: Die oli tanskalainen brutaalin death metalin yhtye, joka perustettiin vuonna 2005 Århusissa.


title: Die (yhtye)

text: Yhtye solmi levytyssopimuksen Unique Leader Recordsin kanssa alkuvuodesta 2010, ja esikoisalbumi "Rise of the Rotten" julkaistiin saman vuoden maaliskuussa.


title: Die (yhtye)

text: Yhtye lopetti toimintansa vuonna 2013.


title: Meru

text: Meru voi tarkoittaa:


title: Mannervesi

text: Mannervesi on Rauman eteläpuolella oleva Ihodenjoen vesistöalueeseen kuuluva Selkämeren lahti mantereen ja Pyhämaan saarten välissä.


title: Sangha (täsmennyssivu)

text: Sangha voi tarkoittaa seuraavia asioita:


title: Swan 36

text: Swan 36 on suomalaisen Oy Nautor Ab:n ensimmäinen lujitemuovinen sarjatuotantovene. Ensimmäiset veneet valmistuivat 1967, ja niitä valmistettiin vuoteen 1971 asti yhteensä 90 runkoa. Veneen suunnitteli yhdysvaltalainen, aikansa johtava veneensuunnittelutoimisto Sparkman & Stephens.


title: Swan 36

text: Veneen suorituskykyyn vaikutti olennaisesti suunnittelijan hyvin ajoitettu päätös käyttää erillistä peräsintä ja eväkoliä (engl. "fin keel") perinteisen pitkän kölin ("full keel") asemesta. Päätös oli venetyypin menestyksen kannalta ratkaisevaa sillä tämä edellä mainittu märkäpinta-alaa ja veden vastusta pienentävä ratkaisu yleistyi nopeasti muidenkin suunnittelijoiden veneissä ja muodostui vallitsevaksi trendiksi purjeveneiden suunnittelussa. Veneessä oli kuitenkin vedenalaisten osiensa ja lujitemuovisen rakenteensa lisäksi muutakin uutta sillä sen haluttiin poikkeavan kilpailijoistaan myös mukavuutensa puolesta. Siitä syystä Nautorilla päätettiin käyttää omaa sisustussuunnittelijaa toteuttamaan yritysjohdon visiota nopean ja sisustukseltaan ylellisen kilpapurren rakentamisesta. Tuloksena oli ennen näkemätön yhdistelmä kilpailukykyä, mukavuutta ja uuden valmistusmenetelmän mukanaan tuomaa kustannustehokkuutta. Swan 36 veneestä tuli kansainvälisesti tunnettu vuonna 1968 kun "Casse Tete II" -niminen Swan 36 voitti David Johnsonin kipparoimana arvostetun Cowes Weekin regatan kaikki seitsemän lähtöä. "Tarantella"-niminen Swan 36, ensimmäinen koskaan valmistettu Swan-vene, on yhä Nautorin työntekijöiden käytössä. Sen tilasi alun perin Heinz Ramm-Schmidt, jonka myöhemmin omistama vene on vuotta nuorempi Swan 37 "Tarantella II". Swan 36:n menestyminen samanaikaisesti sekä venemarkkinoilla että kilpailuissa loi pohjaa Swan-brändin synnylle ja menestykselle tuleviksi vuosikymmeniksi.


title: Swan 36

text: Toisin kuin myöhemmät Swan mallit, 36 jalkaista ei suunniteltu yksinomaan Nautorin venemalliksi sillä siitä oli jo aikaisemmin olemassa pitkäkölinen ja puurunkoinen Gaia Class versio jolla oli kuitenkin sama S&S design numero 1710 kuin Swan 36 veneelläkin. Molemmilla S&S 1710 malleilla on sama linjapiirustus mutta kehittyneemmässä versiossa, josta tuli myöhemmin Swan 36, oli kaksi merkittävää parannusta; eväköli ja lujitemuovirakenne. Nämä parannukset olivat kumpikin uusia sovelluksia tämän kokoluokan veneissä ja antoivat riittävän pitkäksi aikaa merkittävän edun kilpailijoihin nähden. Merkittävä seikka uskottavuuden kannalta oli myös se, että samana vuonna S&S oli saanut valmiiksi ehkä yhden suurimmista menestyksistään kilpapurjehduksessa, 1967 Americas Cup voittajavene 12mR Intrepid:n jossa oli erillinen köli ja peräsin joka todisti, että tällä uudella teknisellä ratkaisulla voidaan voittaa kilpailuja. Tämän vuoksi S&S valinta suunnittelijaksi yhdessä Pietarsaaren tunnetun veneenrakennustaidon kanssa antoivat uudelle veistämölle riittävästi nimeä ja uskottavuutta jolla alkuvaiheen myyntityö saatiin onnistumaan. Kiinnostus venettä kohtaan oli niin suurta, että Lokakuussa 1967 Brittiläinen "Yachtsman Magazine" kuvailee nelisivuisessa artikkelissaan Swan 36 venettä mm. sanoin "fearsome racing machine" joka on merkillepantavaa sen vuoksi, että veneen ensimmäinen ja suurin voitto 1968 Cowes Weekissä oli vasta kokonaisen vuoden päässä.


title: Mannesmann

text: Mannesmann oli saksalainen Düsseldorfissa sijainnut teollisuusyhtymä, jonka veljekset Reinhard Mannesmann (1856–1922) ja Max Mannesmann (1857–1915) perustivat vuonna 1890 yhdistämällä aiemmat yhtiönsä. Sen alaa olivat sittemmin koneenrakennus ja autonosien valmistus. 1990-luvulla se keskittyi tietoliikenteeseen ja kehittyi merkittäväksi matkapuhelinoperaattoriksi. Vuonna 2000 se sulautui brittiläiseen operaattoriin Vodafoneen.


title: Lana Parrilla

text: Lana Parrilla (s. 15. heinäkuuta 1977) on yhdysvaltalainen näyttelijä, joka tunnetaan Suomessa parhaiten roolistaan "Olipa kerran" -televisiosarjassa. Hän on myös näytellyt sarjoissa "Swingtown" ja "Spin City". Parrillalla on italialaiset ja puertoricolaiset juuret. Hänen isänsä, Sam Parrilla, oli baseballpelaaja 1970-luvulla. Hän on saanut roolistaan "Olipa kerran" -sarjassa muun muassa ALMA-palkinnon. Parrilla meni vuonna 2014 naimisiin Alfredo Di Blasion kanssa.


title: Oliver Hazard Perry

text: Oliver Hazard Perry (20. elokuuta 1785 - 23. elokuuta 1819) oli yhdysvaltalainen laivastoupseeri. Hänestä tuli kansallissankari, kun hän voitti englantilaiset Vuoden 1812 sodan Eriejärven taistelussa.


title: Oliver Hazard Perry

text: Perry aloitti laivastouransa 13-vuotiaana Välimerellä. Hänet lähetettiin Suurille järville varustamaan Yhdysvaltojen laivastoa, jonka piti taata maalle Suurten järvien herruus. Eriejärven taistelun jälkeen hänet ylennettiin kapteeniksi ja lähetettiin ensin Välimerelle ja sitten Etelä-Atlantille, missä hän sairastui keltakuumeeseen ja kuoli.


title: Oliver Hazard Perry

text: Sota-alusten Oliver Hazard Perry -luokka on nimety hänen mukaansa.


title: Mariánské Lázně

text: Mariánské Lázně () on kylpylä- ja kongressikaupunki Länsi-Böömin vuoristossa Karlovy Varyn läänissä Tšekissä. Siellä on yli 40 kivennäisvesilähdettä, joiden vedessä on hiilihappoa ja glaubersuolaa.


title: Hampus

text: Hampus on miehen etunimi. Alkujaan nimi on latinalaistettu muoto vanhasta saksalaisesta nimestä Hampo, mutta nykyään se käsitetään varsinkin Ruotsissa muunnokseksi Johannes-nimen lyhentymästä Hans.


title: Hampus

text: Suomessa nimi Hampus on Väestörekisterikeskuksen tietojen mukaan annettu vuoden 2009 loppuun mennessä noin 130 henkilölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Hampuksen nimipäivä on 27. joulukuuta. Päivä on apostoli Johanneksen perinteinen muistopäivä, jolle Hampus-nimikin on sijoitettu, koska se on käsitetty Hans- ja siten Johannes-nimen muunnokseksi. Ruotsissa Hampuksen samoin kuin Hansin nimipäivä on 29. elokuuta, jota on vanhastaan vietetty Johannes Kastajan mestauksen muistopäivänä.


title: Sparkman & Stephens

text: Sparkman & Stephens on yhdysvaltalainen veneensuunnittelutoimisto, joka on suunnitellut useita purjeveneitä. Suomessa heidät tunnetaan erityisesti pietarsaarelaisen Nautorin Swan-veneiden varhaisimpien mallien suunnittelijana. S&S oli edelläkävijä nopeiden purjeveneiden suunnittelijana 1970-luvun alkupuolelle asti, ja heidän Nautorille suunnittelemat Swan 36- ja Swan 65 -mallinsa menestyivät kansainvälisissä purjehduskilpailuissa. Yritys toimii edelleen ja suunnittelee myös moottoriveneitä ja jollia.


title: Maguy Marin

text: Maguy Marin (s. 1951) on keskeinen ranskalainen nykytanssin tanssija ja koreografi. Hän on perustanut nimeään kantavan tanssiryhmän vuonna 1977. Koreografiansa hän tekee yleensä kirjallisten tekstien perusteella. Hän voitti 1978 Bagnoletin kansainvälisen koreografiakilpailun (Concours chorégraphique international de Bagnolet).


title: Marko Kraljević

text: Marko Kraljević ('Marko kuninkaanpoika'), Marko Mrnjavčević, on serbialaisen ja yleensä eteläslaavilaisen kansanrunouden sankari. Hänen esikuvanaan on ollut Serbian kuninkaan Vukašinin poika Marko (k. 1395), joka oli turkkilainen vasalli.


title: Swan 65

text: Swan 65 on pietarsaarelaisen Nautorin valmistama suurehko avomerikelpoinen sluuppi- tai ketsitakilainen purjevene. Ensimmäiset 65-jalkaiset veneet valmistuivat vuonna 1973, ja niitä valmistettiin vuoteen 1989 asti yhteensä 41 runkoa. Veneen on suunnitellut Amerikkalainen Sparkman & Stephens -suunnittelutoimisto, ja sen pituus on 19,8 m, leveys 4,98 m ja uppouma 31 800 kg, josta painokölin osuus on 13 900 kg. Veneellä ei ole varsinaista edeltäjää Nautorin omassa mallistossa koska se oli huomattavasti suurempi kun mikään veistämön aikasemmista malleista ja valmistuessaan Swan 65 oli markkinoiden suurin lujitemuovinen purjevene. Sen vuoksi kuusviitosen edeltäjänä voidaan pitää S & S:n piirtämää amerikkalaista alumiinipursi Doraa, joka oli menestynyt hyvin Bermuda Racessa ja tarjosi siten hyvän pohjan tämän mallin suunnittelulle


title: Swan 65

text: Swan 65 mallista tuli tunnettu vuonna 1974, kun Ramon Carlinin kipparoima runkonumerolla 03 valmistunut ketsitakilainen Swan 65 -vene "s/y Sayula II" voitti Whitbread Round the World Racen. Voitto täydensi Swan 36 -mallin Nautorille hankkimaa mainetta laadukkaiden ja nopeiden veneiden valmistajana. Swan 65 -veneellä on samassa kilpailussa saavutettu muitakin hyviä tuloksia, kun vuonna 1978 Nick Ratcliffen kipparoima "King’s Legend" -niminen Swan 65 -sluuppi sijoittui toiseksi hävittyään niukasti Cornelis van Rietschotenin Flyer-veneelle. Samana vuonna veneelle merkittiin myös neljäs tila, ja kilpailun ensimmäinen naiskippari Clare Francis sijoittui viidenneksi Swan 65 -veneellään "ADC Accutrac." Veneen seuraaja on German Frersin suunnittelema Swan 651.


title: Swan 65

text: Swan 65 on tehty kestämään sekä aikaa, että kilpailujen tuomaa rasitusta. Sen runko on umpilaminaattia ja rakenne on jäykistetty poikittaisilla ja pitkittäisillä tophat tyyppisillä jäykisteillä. Rungot on laminoitu kaksiosaisissa muoteissa, jolloin veneeseen on saatu tehtyä syvä pilssi ja rungon kanssa yhtä kappaletta oleva skegi kannattamaan peräsinlapaa. Kansi on Divinycell/lasi komposiittia. Takilaputket on anodisioitu Nautorin omissa altaissa ja useat kansihelat on tehty veistämön omalla teräsverstaalla.


title: Galesaurus

text: Galesaurus (nimen merkitys: ”kärppälisko”) on sukupuuttoon kuollut terapsidisuku, joka kuului kynodontteihin. Se eli varhaistriaskaudella nykyisen Etelä-Afrikan alueella.


title: Galesaurus

text: "Galesaurus"-sukuun luetaan vain yksi laji, "Galesaurus planiceps", mutta siitä tiedetään olevan kaksi erityyppistä muotoa. Toinen on sirorakenteisempi ja toinen rotevampi. Niiden suurimmat erot ovat hartiavyön ja lantion rakenteessa. Nämä muodot saattavat edustaa sukupuolien eroja, yksilönkehityksen eroja, tai kahta eri alalajia. "Galesaurus" on primitiivinen kynodonttien kehityslinjan edustaja, ja se on melko läheistä sukua "Thrinaxodonille" ja nisäkkäille.


title: Galesaurus

text: "Galesauruksen" jalan luiden ulkopinnan paksuus ja ominaisuudet osoittavat sen olleen sukulaistaan "Thrinaxodonia" rotevarakenteisempi. Se kykeni täten olemaan aktiivinen kaivaja, ja saattoi täten paeta varhaistriaskauden karuja oloja kaivamiinsa koloihin.


title: Galesaurus

text: "Galesauruksen" hampaisto on nisäkäsmäinen, mukaan lukien kulma-, etu- ja poskihampaat. Kulmahampaan takaisessa hampaassa on vain yksi kärki, mutta taemmissa hampaissa niitä on kaksi. Suulaen hampaat puuttuvat. "Galesaurusin" kallo on selkäpuolelta katsottuna matala ja leveä. Kuono on leveä ja tylppä, takaraivo kalteva. Yläleuka ("maxilla") muodostaa suuren osan kuonon sivusuuntaisesta pinnasta. Alaleuan luista alaleuanluu ("mandibula") on suurin.


title: Galesaurus

text: "Galesauruksen" luiden mikrorakenne paljastaa, että eläin kasvoi aluksi nopeasti keskeytymättä, mutta välillä kasvu oli ollut myös hidastunutta. Luiden sisärakenteen renkaista on täten päätelty, että ympäristöolojen vaihtelu täten vaikutti eläimen kasvuun. "Thrinaxodonin" kasvu on sen luiden perusteella ollut muuten samantyyppistä kuin "Galesauruksenkin", mutta renkaiden puuttumisen perusteella se on kärsinyt vähemmän ympäristöolojen heilahtelusta kuin sukulaisensa "Galesaurus", sillä "Thrinaxodonin" kasvu ei vähentynyt tai lakannut jaksoittaisesti.


title: Galesaurus

text: "Galesaurusin" esiintymisaika on geologisessa mittakaavassa katsoen lyhyt. Se tunnetaan Balfour-muodostumasta sekä "Lystrosaurus" Assemblage Zone -kerrostuman alimmaisesta osasta. Lisäksi sen sijaan "Thrinaxodonin" esiintymisaika kattaa koko "Lystrosaurus" Assemblage Zonen ja se on ollut "Galesaurusta" yleisempi.


title: Galesaurus

text: "Galesaurus" oli ensimmäisenä löydetty nisäkkäisiin kuulumaton kynodonttien suku. Sen ensimmäinen tunnettu fossiili löydettiin jo 1800-luvulla. Kyseisen kallon lähetti Etelä-Afrikasta Andrew Bain vuonna 1853. "Galesauruksen" kuvasi tieteelle Richard Owen vuonna 1859. Lisäksi vuonna 1869 julkaistussa artikkelissaan T. H. Huxley sotki "Galesaurusin" tuohon aikaan vielä huonosti tunnettuihin dinosauruksiin. Hänen tekemänsä virhe tuli ilmeiseksi, kun sekä dinosauruksista että terapsideista saatiin lisää tietoa uusien fossiilien löydyttyä. "Galesaurus" oli hyvin nisäkäsmäinen eläin, kun taas dinosaurukset olivat jotain aivan muuta. Terapsideille yhteisen nimen "Therapsida" tosin antoi vasta Robert Broom vuonna 1905.


title: Galesaurus

text: Tuohon aikaan "Galesaurusta" ja muita nisäkkäitä varhaisempia synapsideja pidettiin matelijoina, sillä ne eivät olleet varsinaisia nisäkkäitä. Niiden ja nisäkkäiden välinen evolutiivinen yhteys kuitenkin ymmärrettiin jo melko aikaisin, ja tuolloin puhuttiinkin nisäkkäiden kehittymisestä ”nisäkäsmäisistä matelijoista”.


title: Galesaurus

text: "Galesaurusta" ja muita synapsideja ei kuitenkaan enää luokitella matelijoiksi, sillä ne ovat paljon läheisempää sukua nisäkkäille kuin yhdellekään matelijalle. Itseasiassa nisäkkäät luetaan nykyisin synapsideiksi, sillä ne ovat vain yksi terapsidien kladin synapsidien kehityslinjoista. Tosin ne ovat näistä ainoita jotka eivät ole kuolleet sukupuuttoon.


title: Galesaurus

text: Vuonna 1876 Owen loi nimen "Theriodontia" kuvaamaan "Galesaurusta" ja muita tuolloin tunnettuja lihansyöjäterapsideja, kuten "Gorgonops". Nykyisin tämän taksonin määritelmää on tarkennettu, mutta "Galesaurus" ja "Gorgonops" luetaan siihen vieläkin. Owenin kuvaama kallo ja muutamat huonostisäilyneet kallontakaisen luurangon jäänteet oli pitkään ainoat tunnetut "Galesauruksen" jäänteet, mutta sittemmin Robert Broom oli osoittanut että Van Hoepenin vuonna 1916 tieteelle kuvaama huonosti säilynyt kynodonttikallo jolle Hoepen oli antanut lajinimen "Glochinodon detinens" kuluukin oikeasti "Galesaurus"-sukuun. Lisäksi Haughtonin vuonna 1942 kuvaama samantyyppinen kynodontti, "Glochinodontoides gracilis", on myös todettu samaksi kuin "Galesaurus". Osoittaessaan "Glochinodonin" olevan "Galesaurus" Broom kuvasi myös kaksi uutta sukuun kuuluvaa fossiililöytöä, joihin kuului myös kallontakaisen luurangon osia.


title: Galesaurus

text: Nyttemmin "Galesauruksesta" tunnetaan myös kokonainen luuranko. Se löydettiin fossiloituneena yhdessä "Owenettidae"-heimoon kuuluneen "Procolophonoidea"-yläheimon matelijan luurangon kanssa, ja kuvattiin tieteelle vuonna 2006. Nämä eläimet olivat todennäköisimmin hautautuneet elävältä koloon, jossa niiden jäänteet sitten säilyivät. Tämän lisäksi on löydetty myös useita muita hyvin säilyneitä "Galesaurusten" luurankoja.


title: Galesaurus

text: "Galesaurus" kuuluu kladiin "Epicynodontia" ja heimoon "Galesauridae". Sen on täten läheisempää sukua "Thrinaxodonille" ja nisäkkäille kuin varhaisille permikaudella eläneille kynodonteille kuten esimerkiksi "Procynosuchukselle".


title: Galesaurus

text:
Muokattu Botha et al. 2007:
Sidor & Smith, 2004:


title: Nanictosaurus

text: Nanictosaurus (nimen merkitys: "”kääpiöfrettilisko”") on sukupuuttoon kuollut terapsidisuku, joka kuuluu kynodontteihin. Se eli myöhäisellä permikaudella nykyisen Etelä-Afrikan alueella. Se kuuluu heimoon Thrinaxodontidae ja on täten läheistä sukua "Thrinaxodonille".


title: Nanictosaurus

text: Muokattu Botha et al. 2007:


title: Galesauridae

text: Galesauridae on sukupuuttoon kuollut varhaistriaskaudella elänyt kynodontteihin kuuluva terapsidien heimo. Siihen luetaan kaikki kynodontit, jotka ovat läheisempää sukua "Galesaurusille" kuin "Thrinaxodonille". Heimon jäsenillä "basisphenoid"-luu on kolmikulmainen alapuolelta katsottuna, ja sen etuosa on pitkä.


title: Galesauridae

text: Joissain tutkimuksissa myös "Cynosaurus" on havaittu Galesalesauridaeen kuuluvaksi heimon "primitiivisenä" jäsenenä, toisissa taas sen on havaittu olevan heimon ulkopuolella. Jos "Cynosaurus" tosiaan on Galesauridaen edustaja, niin silloin heimon jäsenten fossiileja tunnetaan jo myöhäisen permikauden ajalta. Galesauridae on toinen kynodonttien kahdesta kehityslinjasta, jotka selvisivät permikauden massasukupuutosta. Toiseen näistä kehityslinjoista kuuluvat esimerkiksi "Thrinaxodon" ja nisäkkäät esimuotoineen.


title: Galesauridae


title: Arthur Arz von Straussenberg

text: Arthur Arz von Straussenberg (16. kesäkuuta 1857 Hermannstadt, Transylvania – 1. kesäkuuta 1935 Budapest, Unkari) oli itävaltalainen kenraalieversti, joka toimi Itävalta-Unkarin armeijan esikuntapäällikkönä ensimmäisen maailmansodan loppuvaiheessa 1917–1918.


title: Arthur Arz von Straussenberg

text: Arz von Straussenberg aloitti upseerinuransa ratsuväessä ja palveli myöhemmin pääesikunnassa sekä sittemmin sotaministeriössä. Hänet ylennettiin 1902 everstiksi, 1908 kenraalimajuriksi ja 1912 sotamarsalkkaluutnantiksi. Maailmansodan syttyessä elokuussa 1914 hän oli sotaministeriön osastopäällikkö. Arz von Straussenberg sai sodan alussa nimityksen 15:nnen jalkaväkidivisioonan komentajaksi, mutta siirtyi jo saman vuoden lokakuussa kuudennen armeijakunnan johtoon. Hänet ylennettiin 1915 jalkaväenkenraaliksi. Hänen armeijakuntansa osallistui menestyksekkäästi saksalaisten johdolla touko–kesäkuussa 1915 käynnistettyyn Gorlice–Tarnówin offensiiviin ja hän sai mainetta erityisesti Brest-Litovskin kaupungin valtaamisesta. Vuonna 1916 Arz von Straussenberg siirrettiin Romanian vastaisella rintamalla Transylvaniassa toimineen ensimmäisen armeijan komentajaksi, ja hän johti sitä voitokkaasti Karpaateilla käydyissä taisteluissa.


title: Arthur Arz von Straussenberg

text: Kohottuaan valtaistuimelle keisari Kaarle I halusi tehdä henkilömuutoksia asevoimien johdossa, joten hän nimitti Arz von Straussenbergin 1. maaliskuuta 1917 uudeksi esikuntapäälliköksi kenraali Franz Conrad von Hötzendorfin tilalle. Aiemmasta menestyksestään huolimatta Arz von Straussenberg ei kyennyt pysäyttämään kaksoismonarkian armeijan hajoamiskehitystä. Hänen alaisuudessaan itävaltalaiset onnistuivat silti torjumaan venäläisten niin sanotun Kerenskin offensiivin kesällä 1917 ja saivat voiton italialaisista Caporetton taistelussa saman vuoden syksyllä. Keisari halusi kuitenkin itse tehdä tärkeimmät sodanjohtoon liittyneet päätökset eikä Arz von Straussenberg saanut näin varsinaista ylipäällikön roolia. Vastentahtoisesti hän asettui tukemaan Italian-rintamalla kesäkuussa 1918 käynnistettyä kahden kärjen taktiikkaan perustunutta hyökkäystä, joka päättyi tappioon Piaven taistelussa ja käynnisti Itävalta-Unkarin armeijan lopullisen hajoamisen. Arz von Straussenberg erosi esikuntapäällikön tehtävistä aselevon astuessa voimaan marraskuun 1918 alussa ja hänen lyhytaikaiseksi seuraajakseen tuli marsalkka Hermann Kövess von Kövessháza.


title: Arthur Arz von Straussenberg

text: Arz von Straussenberg aateloitiin ja ylennettiin kenraalieverstiksi viimeisen sotavuoden aikana. Hän jätti palveluksen sodan päätyttyä ja kuoli vuonna 1935.


title: Benjamin Goodrich

text: Benjamin Goodrich (1841–1888) oli yhdysvaltalainen liikemies, joka perusti kumiyhtiön nimeltään B. F. Goodrich Company.


title: Benjamin Goodrich

text: Yritys aloitti kumiletkujen ja -hihnojen valmistajana.


title: Benjamin Goodrich

text: Goodrich vaikutti siihen, että Akronista tuli ”maailman kumipääkaupunki” 1800-luvun loppupuolella. Ilmatäytteinen kumirengas keksittiin vuonna 1888, ja polkupyöräilijät nauttivat sen tarjoamasta tasaisemmasta ajosta. Autojen yleistyessä kumirenkaiden kysyntä kasvoi. Ensimmäiset autonrenkaat olivat umpikumia, mutta Goodrich kehitti ilmatäytteiset renkaat myös autoihin.


title: Marlborough-laulu

text: Marlborough-laulu (ranskankielisten alkusanojen mukaan Malbrough s'en va-t-en guerre) on laajalti tunnettu laulu, alkujaan ranskalainen sotilaslaulu joka on saanut aiheensa englantilaisesta kenraalista, Marlboroughin herttua John Churhillistä (1650–1722). Suomessa se tunnetaan kansanomaisesti nimellä "Herra Melperin sotaanlähtö", alkusanojensa mukaan nimellä "Melperi meni sotaan" tai lyhyemmin nimellä "Melperi".


title: Marlborough-laulu

text: Nykyisessä muodossaan laulun ranskankieliset sanat ovat peräisin 1700-luvulta. Niiden on kuitenkin todettu pohjautuvan jo 1500-luvulla kirjoitettuun lauluun, jonka aiheena oli Oranjen herttua René Châlonilaisen kuolema taistelussa vuonna 1544. Toisten tietojen mukaan kyseessä olisi alkujaan 1560-luvulla kirjoitettu hugenottilaulu.


title: Marlborough-laulu

text: Marlboroughin nimeen laulu yhdistettiin vuonna Espanjan perimyssodan aikana vuonna 1709, Malplaquet'n taistelun jälkeen. Tällöin ranskalaisten sotilaiden keskuuteen levisi huhu, jonka mukaan vihollisen pelätyin sotapäällikkö, englantilainen kenraali John Churchill, Marlboroughin herttua olisi kuollut taistelussa. Tästä muuan ranskalainen sotilas sai aiheen kirjoittaa hänestä pilkkarunon. Nimi Marlborough vääntyi tällöin ranskan kielessä muotoon "Marlbrough", "Malbrough" tai jopa "Malbrouck". Tieto herttuan kuolemasta oli kuitenkin väärä, mutta toisaalta hän ei lupauksestaan huolimatta, johon laulun sanoissakin viitataan, myöskään ollut onnistunut voittamaan sotaa ja palaamaan kotimaahansa voittajana vielä pääsiäiseen eikä edes kolminaisuudenpäivään mennessä (kahdeksan viikkoa pääsiäisen jälkeen).


title: Marlborough-laulu

text: Laulun sävelmä on todennäköisesti peräisin Pariisista 1700-luvulta. Kun se kuitenkin jo 1800-luvulla tunnettiin myös Egyptissä, muutamat kirjoittajat kuten Goethe arvelivat sen olevan itämaista alkuperää ja kulkeutuneen Ranskaan mahdollisesti Godefroy de Bouillonin palatessa ristiretkeltä.


title: Marlborough-laulu

text: Laajalti tunnetuksi laulu tuli sen jälkeen, kun Pierre Beaumarchais vuonna 1784 otti sen mukaan näytelmäänsä "Figaron häät". Kuningas Ludvig XVI oli kuitenkin kieltänyt laulun sen jälkeen, kun sitä oli soitettu Versaillesissa Venäjän myöhemmälle keisarille Paavali I:lle. Beaumarchais kuitenkin uhmasi kieltoa herättääkseen yleisön huomion, ja pian laulu oli kaikkien huulilla.


title: Marlborough-laulu

text: Laulun suosioon vaikutti osaltaan myös Geneviève Poitrine, joka oli Ludvig XVI:n vanhimman pojan, Louis-Josephin lastenhoitaja. Häneltä sen oppi myös kuningatar Marie-Antoinette, joka itsekin soitti sitä pianolla.


title: Marlborough-laulu

text: Vuonna 1813 Beethoven sovitti sävelmän orkesterille ja otti sen mukaan teokseensa "Wellingtonin voitto". Siinä se symboloi Ranskan sotavoimia, kun taas "Rule, Britannia!" esittää Englantia.


title: Marlborough-laulu

text: Sotaisesta alkuperästään huolimatta laulu tunnetaan Ranskassa nykyisin myös lastenlauluna. Suomessa laulu on antanut myös aiheen sananparteen "Valmis kuin Melperi sotaan".


title: Marlborough-laulu

text: Sama sävelmä esiintyy myös tunnetussa englanninkielisessä laulussa "For He's a Jolly Good Fellow".


title: Ohion ja Erien kanava

text: Ohion ja Erien kanava on vesireitti Yhdysvaltojen Ohion osavaltiossa Ohiojoelta Eriejärvelle. Sen rakentaminen aloitettiin vuonna 1825 Akronin ja Clevelandin välillä. 495 km (308 mailia) pitkä reitti avattiin liikentelle vuonna 1832.


title: Ohion ja Erien kanava

text: Vuoden 1913 Miamijoen tulva tuhosi kanavan rakenteita pahasti.


title: Simon Szécsény

text: Simon Szécsény (; ) oli unkarilainen aatelinen, joka toimi Transilvanian voivodina vuonna 1401, Unkarin kuninkaan Sigismundin nimittämänä.


title: Arnold Kadlec

text: Arnold Kadlec (s. 8. tammikuuta 1959) oli tšekkoslovakialainen jääkiekkoilija, pelipaikaltaan puolustaja. Hän oli voittamassa hopeaa Sarajevon olympialaisissa vuonna 1984. Kadlec osallistui myös vuoden 1980 olympiajoukkueeseen, joka sijoittui viidenneksi.


title: Arnold Kadlec

text: Seuraurallaan Kadlec pelasi CHZ Litvínovissa, HC Dukla Jihlavassa, Rauman Lukossa, HC Fassassa ja Chomutovissa.


title: Miklós Csáki

text: Miklós Csáki (; ) oli unkarilainen aatelinen, joka toimi Transilvanian voivodina vuonna 1402 - 1403 yhdessä Miklós Marcalin kanssa sekä yksin vuosina 1415 - 1426, Unkarin kuninkaan Sigismundin nimittämänä. Miklósin poika Ladislau IV Csáki oli Transilvanian voivodina vuosina 1426 - 1437.


title: National Road

text: National Road eli Cumberland Road on historiallinen valtatie Yhdysvalloissa. Nykyisin se on sulautunut osaksi Route 40-valtatietä.


title: National Road

text: National Road rakennettiin vuosina 1811-1817 ja se oli ensimmäinen liittovaltion rahoituksella rakennettu maantie. Se loi reitin Atlantin rannikolta uuteen Ohion osavaltioon, ja se oli vuosikausia tärkein reitti Luoteisterritorioon.


title: National Road

text: Tie pinnoitettiin uudella John Loudon MacAdamin kehittämällä menetelmällä käyttäen kivimursketta. Niin siitä tuli tarpeeksi vahva kestämään uudisraivaajien vankkureita ja postivaunuja.


title: Miklós Marcali

text: Miklós Marcali (; ) oli unkarilainen aatelinen, joka toimi Transilvanian voivodina vuonna 1402 - 1403 yhdessä Miklós Csákin kanssa, Unkarin kuninkaan Sigismundin nimittämänä.


title: Jakab Lackfi

text: Jakab Lackfi (; ) oli unkarilainen aatelinen, joka toimi Transilvanian voivodina vuonna 1403 - 1409 yhdessä János Tamásin kanssa, Unkarin kuninkaan Sigismundin nimittämänä.


title: Tom L. Johnson

text:
Thomas Loftin Johnson (18. heinäkuuta 1854 – 10. huhtikuuta 1911) oli yhdysvaltalainen poliitikko. Hän toimi demokraattien edustajana edustajainhuonessa vuosina 1891–1895 ja Clevelandin pormestarina 1901–1909. Hän oli näkyvä hahmo progressivisteiksi kutsutussa liikkeessä, jonka tavoitteena oli parantaa ihmisten elinoloja ja vähentää vastakkainasettelua.
Johnson syntyi Kentuckyssä ja opiskeli Indianassa. Hän keksi monia laitteita raitiovaunuihin, hankki raitioyhtiöosakkeita useissa kaupungeissa ja toimi terästehtailijana Clevelandissa. Kun hänet valittiin pormestariksi, hän oli miljonääri, mutta sitten hän keskittyi yhteisten asioiden hoitoon eikä huolehtinut liiketoiminnastaan vaan menetti suuren osan omaisuudestaan ennen kuolemaansa.


title: János Tamási

text: János Tamási (; ) oli unkarilainen aatelinen, joka toimi Transilvanian voivodina vuonna 1403 - 1409 yhdessä Jakab Lackfin kanssa, Unkarin kuninkaan Sigismundin nimittämänä.


title: Marokiini

text: Marokiini eli marokonnahka () on mustaa sileää vuohennahkaa, jota käytetään laukkuihin ja lompakkoihin.


title: Sähköaita

text: Sähköaita on aita, jota koskettamalla voi saada sähköiskun. Tarkoituksena on tehdä aidan toiselle puolelle pääseminen eläimille tai ihmisille erityisen vaikeaksi. Useimmiten sähköaidoissa kulkee säännöllisin väliajoin toistuva sähköimpulssi jatkuvan sähkövirran sijasta, ja käytetty jännite ei yleensä ole hengenvaarallinen. Yleisimmin sähköaitoja käytetään maataloudessa eläimille tarkoitetuissa aitauksissa.


title: Sähköaita

text: Natsien keskitysleireillä käytettiin vankien karkaamisen estämiseksi sähköaitoja, joissa oli tappava jännite.


title: Ladislau IV Csáki

text: Ladislau IV Csáki () oli unkarilainen aatelinen, joka toimi Transilvanian voivodina vuosina 1426 - 1437, joista kaksi viimeistä vuotta hän hallitsi yhdessä Lévai Péter Csehin kanssa. Hänet nimitti virkaan Unkarin kuningas Sigismund Ladislaun isä Miklós Csáki toimi Transilvanian voivodina vuosina 1402 - 1403 ja 1415 - 1426.


title: Marselliini

text: Marselliini eli marseliini, () on kevyttä kiiltävää silkkikangasta, joka on kudottu kaksivartiseksi. Sitä käytetään lähinnä naisten hattujen vuorikankaaksi.


title: Libor Kozák

text: Libor Kozák (s. 30. toukokuuta 1989) on tšekkiläinen jalkapalloilija, pelipaikaltaan hyökkääjä. Kozák edusti neljä vuotta Englannin Valioliigassa pelannutta Aston Villaa, jonne hän siirtyi vuonna 2013 italialaisesta SS Laziosta. Oikeajalkainen Kozák voitti Lazion riveissä Eurooppa-liigan maalikuninkuuden kaudella 2012-2013. Aston Villassa hän pelaa numerolla 27. Tšekin jalkapallomaajoukkueessa Kozák on pelannut kahdeksan maaottelua ja viimeistellyt kaksi maalia. Lazion riveissä hän voitti myös Coppa Italian kausina 2008-09 ja 2012-13.


title: Coreplast

text: Coreplast Laitila Oy on laitilalainen muoviosia muoviteollisuudelle sopimusvalmistava yritys, joka tunnetaan paremmin heijastimista. Coreplast on maailman suurin jalankulkijaheijastinten valmistaja.


title: Coreplast

text: Uuteenkaupunkiin perustettiin Teräsnailon Ky, joka siirtyi vuonna 1975 Laitilaan ja vaihtoi nimensä Tasoplastiksi vuonna 1985. Tasoplast Oy myi Laitilan tehtaan Eimo Oy:lle vuonna 1989. Yritys listautui pörssiin vuonna 1999, jolloin nimi vaihdettiin Eimoksi. Eimo lopetti matkapuhelinten kuorten valmistamisen Laitilassa vuonna 2000. Taiwanilainen Hon Hai -konserni osti Eimon syksyllä 2003 ja nimi vaihtui Foxconn Oy:ksi.


title: Coreplast

text: Hon Hai myi vuonna 2004 Foxconn Oy:n Laitilan tehtaan sen toimivalle johdolle, Laitilan tehtaan tehdaspäällikkö Mikko Koivistolle ja myyntipäällikkö Kauko Kämäräiselle, sekä ulkopuoliselle Keijo Parviaiselle ja turkulaiselle pääomasijoitusyhtiö Aboa Venture Management Oy:lle. Omistus jakaantui tasan neljän omistajan kesken. Uuden yrityksen nimeksi tuli Coreplast Laitila Oy, ja sen toimitusjohtajaksi valittiin Koivisto, myyntijohtajaksi Kämäräinen ja tuotantojohtajaksi Parviainen. Yritys aloitti toimintansa 12. lokakuuta 2004. Foxconnille jäi Hollolan ja Lahden tehtaat.


title: Coreplast

text: Koivisto kertoi yrityksen jatkavan siitä, mihin Foxconn lopetti ja kaikkien 65 työntekijän jatkavan myös uudessa yrityksessä. Tehtaan kerrottiin jatkavan toimintaansa ilman muutoksia, olihan se toiminut itsenäisesti, konsernista tuli lähinnä vain palkanlaskenta ja kirjanpito. Tuolloin tehtaalla valmistettiin muoviruiskutusmenetelmällä komponentteja kodinkoneisiin, ympäristötekniikkaan, kuntoiluvälineisiin, aseisiin, elektroniikka- ja huonekaluteollisuudelle. Asiakkaita oli 25 ja tuotannosta kolmannes meni vientiin.


title: Coreplast

text: Coreplast osti vuonna 2006 salolaiselta Hella Lightning Finland Oy:ltä Talmu-jalankulkijaheijastinten liiketoiminnan, johon kuuluivat heijastinten valmistuksessa tarvittavat koneet, varaosat ja muotit. Toiminta siirrettiin Laitilaan Coreplastin tuotantolaitokseen.


title: Coreplast

text: Vuonna 2007 Coreplastilla oli noin kolmekymmentä heijastinmallia, joita se valmisti vuodessa yli 10 miljoonaa, ja joista yli 90 prosenttia vientiin. Vuonna 2008 Coreplast vaihtoi heijastinten Talmu-nimen Coreflectiksi, koska se haluttiin yrityksen nimeä vastaavaksi.


title: Coreplast

text: Vuonna 2012 heijastinten osuus yrityksen liikevaihdosta oli hieman yli kymmenen prosenttia ja heijastimista puolet meni vientiin. Heijastimia valmistettiin yli viisi miljoonaa kappaletta vuodessa ja niitä myytiin 30 maahan. Syyskuussa 2012 Coreplastin toimitusjohtaja Mikko Koivisto kertoi yrityksen tähtäävän heijastimilla voimakkaasti vientimarkkinoille, erityisesti Venäjälle, mutta myös Ruotsiin, Norjaan ja Isoon-Britanniaan. Yritys palkkasi vuoden 2012 aikana noin kymmenen uutta työntekijää ja tavoitteena oli kasvattaa heijastinten osuus puoleen liikevaihdosta muutaman vuoden päästä. Koska jalankulkijaheijastin tunnetaan hyvin vain Pohjoismaissa, on ulkomaita varten heijastinten myyntitelineisiin laitettu LCD-näyttö, jossa opastetaan heijastimen käyttöä. Coreplast on mukana myös FIA:n maailmanlaajuisessa liikenneturvallisuuskampanjassa, jossa se kertoo jalankulkijoiden turvallisuudesta.


title: Lévai Péter Cseh

text: Lévai Péter Cseh (; ) oli unkarilainen aatelinen, joka toimi Transilvanian voivodina vuonna 1436 - 1438. Vuoden 1436 hän toimi yhteisvirassa Ladislau IV Csákin kanssa, Unkarin kuningas Albrekt II:n tullessa virkaan vuonna 1437 hän hoiti tehtäviä yksin.


title: Jørgen Karterud

text: Jørgen Karterud (s. 6. toukokuuta 1994 Oslo) on norjalainen jääkiekkoilija, pelipaikaltaan oikea laitahyökkääjä. Hän pelaa OHL-junioriliigan Sault Ste. Marie Greyhoundsissa.


title: Jørgen Karterud

text: Pääsarjadebyyttinsä Karterud teki kotimaansa liigassa Vålerengan joukkueessa kaudella 2011–2012.


title: Losonci Dezső

text: Losonci Dezső (; ) oli unkarilainen aatelinen, joka toimi Transilvanian voivodina vuonna 1438 - 1441, Unkarin kuninkaan Albrekt II:n nimittämänä.


title: Värisilmä

text: Värisilmä on yksityisten suomalaisten kauppiaiden omistamista liikkeistä muodostuva maaleja ja muita sisustusmateriaaleja myyvä vähittäiskauppaketju. Sen osto-organisaationa ja tukkuportaana toimii kauppiaiden yhteisesti omistama Väritukku Oy. Värisilmä on Väritukku Oy:n nimiin rekisteröity aputoiminimi. Väritukku vastaa Värisilmä-myymälöiden yhteisistä tuotehankinnoista, logistiikasta sekä ketjumarkkinoinnista ja -mainonnasta.


title: Värisilmä

text: Värisilmä-ketju perustettiin vuonna 1953. 1970-luvun puolivälissä Väritukku oli osa pohjoismaista 4-Color-yhteistyöryhmää, jonka muut jäsenet olivat ruotsalainen Färgsam AB, tanskalainen Glodi A.M.B.A., norjalainen Samkolör A/S ja kattoyritys A/S Four-Color. Ryhmällä oli tuolloin kaikkiaan 450 värikauppaa Pohjoismaissa.


title: Värisilmä

text: Nykyisin ketjussa on toistasataa liikettä. Lisäksi ketju ylläpitää verkkokauppaa.


title: Värisilmä

text: Värisilmä kuuluu Suomen kymmenen suurimman rautakauppatavaroita myyvän ketjun joukkoon. Vuonna 2012 ketjun keskusliikkeen Väritukun liikevaihto oli 16 miljoonaa euroa ja henkilöstömäärä 23. Koko ketjun yhteensä 112 myymälän liikevaihto vuonna 2012 oli noin 150 miljoonaa euroa.


title: Värisilmä

text: Vuonna 2008 Värisilmä-ketjuun sulautui aiemmin omana ketjunaan toiminut Suomen Teesi Oy.


title: Alex Leapai

text: Alex Leapai (s. 16. lokakuuta 1979 Samoa) on australialainen raskaansarjan ammattilaisnyrkkeilijä.


title: Alex Leapai

text: Leapai järjesti marraskuussa 2013 jättiyllätyksen voittamalla tuolloisen hallitsevan maailmanmestarin Volodymyr Klytškon ykköshaastajan Denis Boitsovin. Voitolla aiemmin jokseenkin tuntematon Leapai nousi rankinglistan kahdeksannelta sijalta suoraan ykköshaastajaksi.


title: Alex Leapai

text: Nyrkkeilyuransa ohella Leapai on työskennellyt kotimaassaan pakettiauton kuljettajana.


title: Viikingit (televisiosarja)

text: Viikingit on kanadalais-irlantilainen historiallinen televisiosarja, jonka ensiesitys Pohjois-Amerikassa oli 3. maaliskuuta 2013. Sarjan on luonut ja käsikirjoittanut Michael Hirst kanadalaiselle History-televisiokanavalle.


title: Viikingit (televisiosarja)

text: Ensimmäistä kautta valmistettiin yhdeksän jaksoa. 5. huhtikuuta 2013 History antoi luvan toisen kauden kymmenestä jaksosta. Toinen kausi alkoi helmikuussa 2014. Maaliskuussa 2014 History antoi luvan kolmannen kauden 10:stä jaksosta vuodelle 2015. "Viikinkien" neljäs kausi sisältää 20 jaksoa, ja viides kausi myös 20 jaksoa.


title: Viikingit (televisiosarja)

text: Sarjaa kuvataan Irlannissa. Suomessa sarjaa on esittänyt Sub tammikuusta 2014. Peter Franzén ja Jasper Pääkkönen on kiinnitetty sarjan neljännelle kaudelle.


title: Tomi Niskanen

text: Tomi Niskanen (s. 18. helmikuuta 1984 Sotkamo) on suomalainen pesäpallon pelinjohtaja ja hän toimii Naisten Superpesisjoukkue Lapuan Virkiän pelinjohtajana. Niskasella on pelaajataustaa A-junioreihin asti.


title: Tomi Niskanen

text: Tomi Niskanen pelasi koko pelaajauransa ajan kotikuntansa seurassa,Sotkamon Jymyssä. Niskanen pelasi juniorimyllyn läpi aina A-juniori-ikäiseksi asti, minkä jälkeen hän lopetti pelaajauransa. Viimeisen kautensa Niskanen pelasi vuonna 2006. Poikien Superpesiksen lisäksi Niskanen pelasi myös Suomensarjassa Sotkamon kakkosjoukkueessa.


title: Tomi Niskanen

text: Niskasen pelinjohtoura sai alkunsa vuonna 2000 hänen esiintyessä naisten Superpesiksessä pelanneen Kajaanin Hymyn 2-pelinjohtajana yhdessä Vesa Tervon kanssa. Niskanen toimi vuoteen 2002 loppuun asti kakkospelinjohtajana Kajaanissa joka kauden 2000 jälkeen oli laskenut jo kaksi sarjatasoa alaspäin Suomensarjaan. Kaudeksi 2003 Niskanen siirtyi Kajaanin naisten viuhkaan toimien samalla myös Sotkamon Jymyn Tyttöjen Superpesis-joukkueen ykköspelinjohtajana. Naisten sarjassa Niskanen käänsikin Kajaanin kurssin takaisin ylöspäin ja eteni ensin kaudeksi 2004 Ykköspesikseen ja tämän kauden päätyttyä Kajaani voitti myös kyseisen sarjan ja nousi takaisin Superpesikseen. Kajaani ei kuitenkaan ottanut sarjapaikkaa vastaan vaan luovutti paikan Sotkamolle.


title: Tomi Niskanen

text: Ensimmäisen kerran Niskanen nähtiin ykköspelinjohtajana Superpesiksessä kaudella 2005 kun Niskanen johti Sotkamon Jymyn naisten joukkuetta. Jatkoa uralle ei Kainuussa enää kauden päätteeksi tullut vaan Niskanen siirtyi Etelä-Pohjanmaalle Peräseinäjoen Toiveen ja Petojussien valmennustiimiin. Kaudet 2006-2007 Niskanen toimi Peräseinäjoen Tyttöjen Superpesisjoukkueen pelinjohtajana minkä jälkeen hän siirtyi saman seuran naisten Superpesisjoukkueen viuhkaan kausiksi 2008-2009 . Kaudella 2008 Niskanen voitti joukkueensa kanssa Superpesiksen runkosarjan.


title: Tomi Niskanen

text: Kaudeksi 2010 Niskanen siirtyi Kankaanpään Mailan ykköspesisjoukkueen pelinjohtajaksi, jonka hän tavoitteen mukaisesti nosti kaudeksi 2011 Superpesikseen. Kaudet 2011-2013 Niskanen johti peliä Kankaanpään Superpesis-joukkueessa voittaen tuona aikana Hallipesiksen Suomen Mestaruuden vuonna 2012.


title: Tomi Niskanen

text: Kausina 2015-2017 Niskanen johti Koskenkorvan Urheilijoiden peliä. Kaudeksi 2018 Niskanen teki paluun naisten Superpesikseen ja siirtyi Lapuan Virkiän pelinjohtajaksi


title: Maskaroni

text: Maskaroni on rakennustaiteessa renessanssin ja barokin koristeaihe, joka esittää kasviornamentiikan ympäröimää parrakasta miesta tai eläimen päätä.


title: Daniel Winnik

text: Daniel Spencer Winnik (s. 6. maaliskuuta 1985 Toronto, Ontario, Kanada) on kanadalainen jääkiekkoilija, joka pelaa NHL-seura Minnesota Wildissa.


title: Daniel Winnik

text: Kahden OPJHL-joukkue Wexford Raidersissa vietetyn kauden jälkeen Winnik siirtyi pelaamaan yliopistojääkiekkoa New Hampshiren yliopistossa. Sieltä Winnik varattiin NHL:ään numerolla 265. Pelattuaan kolmen vuoden sopimuksensa loppuun New Hampshiressä, Winnik allekirjoitti ensimmäisen NHL-sopimuksensa Phoenix Coyotesin kanssa 31. maaliskuuta 2006. Hän pelasi kaksi vuotta Coyotesin farmijoukkue San Antonio Rampagessa, AHL:ssä.


title: Daniel Winnik

text: Ensimmäisenä kokonaisena ammattilaiskautenaan 2006–2007 Winnik pelasi 66 AHL-ottelua ja teki niissä 21 pistettä. Lisäksi hän pelasi viiden ottelun ajan ECHL-seura Phoenix RoadRunnersissa. Winnik teki NHL-debyyttinsä 4. lokakuuta 2007, jolloin hän teki myös ensimmäisen maalinsa 3–2-voitossa St. Louis Bluesia vastaan. Hän sai vakiinnutettua paikkansa Coyotesin kokoonpanossa jo ensimmäisellä kaudellaan.


title: Daniel Winnik

text: Lupaavan NHL-uran alun jälkeen toisena kautenaan Winnik pelasi vain 49 ottelua, joissa teki seitsemän pistettä. Hän pelasi myös viisi ottelua San Antonio Rampagessa. 24. heinäkuuta 2009 Winnik allekirjoitti vuoden jatkosopimuksen Coyotesin kanssa. Hän teki kauden päätteeksi joukkueessa myös pudotuspelidebyyttinsä Detroit Red Wingsiä vastaan seitsemän ottelua kestäneessä sarjassa.


title: Daniel Winnik

text: 28. kesäkuuta Winnik kaupattiin Coyotesista Colorado Avalancheen, joka antoi tilalle neljännen kierroksen varausvuoron . 2. heinäkuuta Winnik allekirjoitti Avalanchen kanssa kahden vuoden sopimuksen.


title: Daniel Winnik

text: Kaudella 2011–2012 viimeisenä mahdollisena vaihtopäivänä Avalanche kauppasi Winnikin San Jose Sharksiin yhdessä T.J. Galiardin sekä seitsemännen kierroksen varausoikeuden kanssa. Heidän tilalleen Sharks antoi Jamie McGinnin, Mike Conollyn sekä Michael Sgarbossan.


title: Daniel Winnik

text: 20. heinäkuuta 2012 Winnik allekirjoitti vapaana agenttina kahden vuoden sopimuksen Sharksin kanssa samassa divisioonassa pelaavan Anaheim Ducksin kanssa. Sopimuksen päätyttyä hän siirtyi 28. heinäkuuta 2014 yksivuotisella sopimuksella kotikaupunkinsa joukkueeseen Toronto Maple Leafsiin.


title: The Beatles Rooftop Concert

text: The Beatles Rooftop Concert on brittiläisen rock-yhtye The Beatlesin vuonna 1969 järjestämä konsertti. Konsertissa yhtye esiintyi perustamansa levy-yhtiön Apple Recordsin toimitalon katolla. Konsertti järjestettiin ilman mainontaa ja pian sen alettua ihmiset saapuivat katselemaan konserttia ja osa yritti pyrkiä katolle, minkä takia konsertti jouduttiin lopettamaan. "Rooftop Concert" oli The Beatlesin ensimmäinen konsertti vuoden 1966 jälkeen, ja samalla myös yhtyeen viimeinen konsertti ja julkinen esiintyminen yhdessä.


title: The Beatles Rooftop Concert

text: The Beatles julkaisi ensimmäisen albuminsa "Please Please Me" vuonna 1963, ja nousi heti sen julkaisun myötä kotimaansa Iso-Britannian suosituimmaksi yhtyeeksi, uniikilla tyylillään. Yhtyeen suosio kasvoi myös muualla Euroopassa, ja vuonna 1963 yhtye teki mittavan Euroopan kiertueen, mikä nosti yhtyeen koko Euroopan ylivoimaisesti suosituimmaksi yhtyeeksi. Vuonna 1964 Amerikassa julkaistiin The Beatlesin single "I Want to Hold Your Hand", mitä myytiin heti ensimmäisenä päivänä miljoona kopiota ja se teki yhtyeestä huippusuositun myös Amerikassa ja myös Aasiassa. Viimeistään kolmannen albuminsa, "A Hard Day's Night" (1964) myötä The Beatlesista tuli koko maailman suosituin yhtye ja samana vuonna yhtye teki myös ensimmäisen erittäin menestyksekkään Yhdysvaltojen ja Kanadan kiertueen, minkä aikana yhtyeen suosio kasvoi ennen näkemättömiin mittoihin, ja alettiin puhua jo beatlemaniasta. Vuonna 1965 Beatles konsertoi loppuunmyydyllä New Yorkin Shea stadionilla, mikä oli maailman ensimmäinen stadionkonsertti. Vuonna 1966, vähän ennen The Beatlesin Amerikan kiertueen alkua, yhtyeen toinen pääasiallinen lauluntekijä ja kitaristi John Lennon antoi lehdelle Yhdysvaltoja kuohuttaneen lausunnon, jossa hän totesi The Beatlesin olevan suositumpi kuin Jeesus Kristus. Tämän jälkeen yhtye sai lukuisia tappouhkauksia ja yhtyeen albumeja poltettiin julkisesti. Amerikan kiertue oli lähellä peruuntua, mutta se päätettiin kuitenkin järjestää. Yhtyeen jäsenistä erityisesti George Harrison oli kyllästynyt kiertue-elämään ja myös Lennon tunsi olonsa turvattomaksi kiertueen aikana. Niinpä yhtye päätti managerinsa Brian Epsteinin vastusteluista huolimatta lopettaa kiertueet tähän viimeiseen Amerikan kiertueeseen, jonka viimeinen etappi oli Candlestick Park San Franciscossa, 29. elokuuta 1966. Vaikka päätös oli tuolloin jo tehty, ei yhtyeen virallista kiertueiden päättämis-päätöstä ikinä julkistettu. Viimeisen konserttinsa jälkeen The Beatles vetäytyi studioon, ja se levytti kolme albumia ja yhden EP:n, sekä filmasi yhden elokuvan.


title: The Beatles Rooftop Concert

text: Loppuvuodesta 1969 The Beatles alkoi levyttää uutta albumia, jonka nimeksi oli tarkoitus tulla "Get Back". Yhtyeen oli tarkoitus palata musiikillisille juurilleen ja yhdistyä jälleen tiivimmin yhteen, yhtyeenä. Yhtyeen basisti Paul McCartney teki ehdotuksen, että The Beatles kuvaisi "Get Back"-sessiot ja niistä tehtäisiin uusi Beatles-elokuva. Tämä ehdotus hyväksyttiin ja McCartney, joka kaipasi myös kiertue-elämää ehdotti että The Beatles tekisi paluun konserttilavoille. Tämä ehdotus ei kuitenkaan mennyt läpi, mutta lopulta syntyi kompromissi; The Beatles tekisi vielä yhden konsertin, mutta se ei olisi varsinainen konsertti. Sen sijaan yhtye esiintyisi salaa, ilman mitään ennakkoilmoitusta paikassa, jossa se vain aloittaisi soittamisen. Paikaksi vakiintui yhtyeen vuonna 1968 perustaman levy-yhtiön, Apple Recordsin toimitalon katto. Katto muokattiin hyvin nopeasti konserttikelpoiseksi, vahvistimat kannettiin paikalle jne. Konsertissa esiintyisi The Beatlesin kanssa vierailevana muusikkona myös kosketinsoittaja Billy Preston ja esiintyminen tultaisiin filmaamaan, se olisi osa tulevaa elokuvaa ja siitä saattaisi tulla myös materiaalia tulevalle albumille. Konsertissa esitettävät kappaleet valittiin The Beatlesin uusista, aiemmin julkaisemattomista kappaleista, jotka oltiin tehty uutta albumia varten.


title: The Beatles Rooftop Concert

text: Konsertti toteutettiin 30. tammikuuta 1969. The Beatles, sekä Billy Preston astelivat portaat ylös katolle, virittivät soittimensa ja vahvistimet kuntoon ja alkoivat soittaa. Sää oli kylmä, joten beatlet olivat pukeutuneet paksuihin takkeihin, Paul McCartneyta lukuun ottamatta. Aluksi ohikulkijat olivat hämmentyneitä ja katselivat epäuskoisina ympärilleen, kunnes näkivät The Beatlesin Apple toimitalon katolla ja kuulivat musiikin alkoivat kiinnostuneet ihmiset jäädä katsomaan. Sana levisi ja ihmisiä tuli ympäri Lontoota ja heitä alkoi kerääntyä runsaasti toimitalon ympärille. Poliisi oli turvaamassa tapahtumaa ja joutui pidättelemään innokkaimpia ihailijoita. Monet tulivat katselemaan konserttia kotiensa ikkunoista ja kymmenet ihmiset pyrkivät myös katolle, jossa The Beatles soitti. The Beatles soitti konsertissa viisi kappaletta, joista muutamat useaan kertaan. Ensimmäiseksi soitettiin Paul McCartneyn sävellys "Get Back" ja sitten John Lennonin tekemä "Don't Let Me Down" nämä kaksi olivat konsertin soitetuimmat kappaleet; "Get Back" soitettiin viidesti ja "Don't Let Me Down" kahdesti. Beatles soitti konsertissa myös kappaleet "I Want You (She's So Heavy)", "I've Got a Feeling", "Dig a Pony" ja "One After 909". Lisäksi yhtye jammaili kappaleiden välissä, improvisoi joitakin kappaleiden sanoja ja soitti jam-versioita edellä mainituista kappaleista ja myös kappaleista "Danny Boy", "God Save the Queen" ja "A Pretty Girl Is Like a Melody". Konsertti kesti 42 minuuttia, mutta se jouduttiin lopettamaan, poliisin käskystä: koska katolle pyrki liikaa yhtyeen ihailijoita, eikä heitä onnistuttu pitämään kurissa ja väkeä alkoi tulvia paikalle liikaa, mikä sekoitti liikenteen. Konsertin päätteeksi John Lennon sanoi ironisen sarkastisesti kuuluisan sitaattinsa:


title: The Beatles Rooftop Concert

text: Konsertin materiaalia käytettiin myöhemmin elokuvassa, jonka nimeksi tuli "Let It Be". "Get Back" -sessiot lopetettiin riitaisissa merkeissä ja niistä jääneet levytykset jätettiin studion arkistoihin, lukuun ottamatta kappaleita "Get Back" ja "Don't Let Me Down". Niistä muodostettiin uusi The Beatlesin single, joka julkaistiin alkuvuodesta 1969, ja se nousi Britanniassa ja Amerikassa listaykköseksi. Britanniassa se pysyi ykkös-sijalla aina seuraavaan Beatles-singlen "The Ballad of John and Yoko" ilmestymiseen asti. The Beatles vetäytyi levytys-studioilta hetkeksi, jonka jälkeen hajoamisen partaalla ollut yhtye päätti yhdistyä yhteen vielä kerran ja näyttää voimansa ja taitonsa viimeisen kerran yhdessä. Tuloksena syntyi yksi yhtyeen arvostetuimmista ja menestyneimmistä albumeista, "Abbey Road", joka oli Britannian albumilistalla ykkös-sijalla 21 viikkoa. Albumilla julkaistiin jo Rooftop Concertissa soitettu "I Want You (She's So Heavy)". The Beatles hajosi pian "Abbey Roadin" julkaisun jälkeen, mutta yhtyeen "Get Back" -sessioiden ja Rooftop Concertin nauhoituksista ja levytyksistä julkaistiin yhtyeen viimeiseksi jäänyt studioalbumi "Let It Be". "Let It Be" sisälsi Rooftopilla soitetuista lauluista "Get Backin" ja "One After 909:n", sekä "I've Got a Feelingin". Näistä "I've Got a Feeling" julkaistiin täysin sellaisenaan, Rooftopilla nauhoitettuna. Myöhemmin harvinaisuuksia sisältäneellä kokoelma-albumilla "Anthology 3:lla" julkaistiin Rooftop-versiona "Get Back", The Beatlesin viimeisen konsertin viimeisenä kappaleena soitettu nauhoitus.


title: Samuel M. Jones

text: Samuel M. Jones (3. elokuuta 1846, Ty Mawr, Wales, Britannia - 12. heinäkuuta 1904, Toledo, Ohio, Yhdysvallat) oli ohiolainen liikemies ja poliitikko. Hän oli näkyvä hahmo progressivisteiksi kutsutussa liikkeessä, jonka tavoitteena oli parantaa ihmisten elinoloja ja vähentää vastakkainasettelua.


title: Samuel M. Jones

text: Jones työskenteli nuoresta asti öljyteollisuuden palveluksessa, teki pumppaamiseen liittyviä keksintöjä ja hankki merkittävän omaisuuden. Vuonna 1892 Jones perusti Toledoon yrityksen, jossa valmistettiin hänen keksimiään laitteitä. Hän maksoi työntekijöilleen kunnon palkkaa, rajoitti työaikaa kahdeksaan tuntiin päivässä. Vuonna 1897 hänet valittiin Toledon pormestariksi republikaanien ehdokkaana mutta työläisten äänillä. Hän paransi työväestön oloja myös pormestarina toimiessaan. Vuonna 1899 republikaaninen puolue ei huolinut häntä ehdokkaakseen, Jones asettui ehdolle sitoutoumattomana ja sai 70 % äänistä.


title: Ismo Niemi

text: Ismo Niemi (s. 2. elokuuta 1956) on suomalainen aktiiviuransa lopettanut koripalloilija.


title: Ismo Niemi

text: Niemi edusti kasvattajaseuraansa Tampereen Pyrintöä vuosina 1978–1983 ja pelasi vielä yhden pääsarjatason ottelun kaudella 1986–1987. Kausilla 1979–1980 ja 1980–1981 Pyrintö ja Niemi saavuttivat SM-hopeaa. B-nuorten maajoukkueessa Niemi pelasi kaksi ottelua.


title: Ismo Niemi

text: Pyrinnön päävalmentajana Niemen aikana toimineen Raimo Lammin mukaan Niemi oli ratkaisuotteluissa rotaation seitsemäs pelaaja.


title: Ismo Niemi

text: Niemi on toiminut Pyrinnössä 2000-luvulla apuvalmentajana ja fysioterapeuttina.


title: Ismo Niemi

text: Pyrintö nosti Niemen pelipaidan kattoon tammikuussa 2018.


title: Ismo Niemi

text: Niemen poika Mikko Niemi oli myös pääsarjatasolla pelannut koripalloilija. Lisäksi Niemen ja tämän Auli-vaimon perheeseen kuuluu kaksi tytärtä.


title: Jukka Siltanen

text: Jukka Siltanen (s. 29. maaliskuuta 1956) on suomalainen aktiiviuransa lopettanut koripalloilija.


title: Jukka Siltanen

text: Siltanen edusti kasvattajaseuraansa Tampereen Pyrintöä vuosina 1978–1985 kautta 1982–1983 lukuun ottamatta. Kausilla 1979–1980 ja 1980–1981 Pyrintö ja Siltanen saavuttivat SM-hopeaa.


title: Jukka Siltanen

text: Pyrinnön päävalmentajana Siltasen aikana toiminut Raimo Lammi kuvaili Siltasen olleen kuudes mies, joka pelasi aina nöyrästi annettujen ohjeiden mukaan, minkä vuoksi hänet oli helppo vaihtaa kentälle.


title: Jorma Mäenpää (koripalloilija)

text: Jorma Mäenpää (s. 26. tammikuuta 1949) on suomalainen aktiiviuransa lopettanut koripalloilija.


title: Jorma Mäenpää (koripalloilija)

text: Helsingin NMKY:n kasvatti Mäenpää edusti miesten pääsarjassa Hyvinkään Tahkoa kaudella 1973–1974 ja Tampereen Pyrintöä vuosina 1978–1982. Kausilla 1979–1980 ja 1980–1981 Pyrintö ja Mäenpää saavuttivat SM-hopeaa.


title: Vuoden tulokas (albumi)

text: Vuoden tulokas on rap-artisti Rekamin ja tuottaja Keemohin yhteisalbumi, joka julkaistiin digitaalisena 29. marraskuuta 2013. Albumin CD-painos julkaistiin 30. joulukuuta 2013.


title: Vuoden tulokas (albumi)

text: Albumin teemana ovat nykyhetkeen liittyvät ilmiöt ja stereotypiat. Levyn nimikkokappaleesta kuvattiin musiikkivideo.


title: Juuso Pulli

text: Juuso Eemeli Pulli (s. 30. elokuuta 1991 Kouvola) on suomalainen jääkiekkopuolustaja, joka pelaa try-outilla monikansallisen Erste Bank Eishockey Ligan itävaltalaisjoukkue Dornbirner EC:ssä.


title: Juuso Pulli

text: Pulli on Valkealan Kiekon kasvatti. Hän siirtyi B-juniori-ikäisenä KooKoohon ja Pulli siirtyi samanikäisenä myös hyökkääjän pelipaikalta puolustajan tontille. Hän voitti KooKoossa A-nuorten I-divisioonan hopeaa vuonna 2010 ja eteni joukkueen kanssa A-nuorten SM-liigan karsintoihin jääden kuitenkin ilman sarjanousua. Kaudella 2010–2011 Pulli oli KooKoon kolmanneksi paras pistemies ja koko A-nuorten I-divisioonan tehokkain puolustaja tehoilla 8+15=23.


title: Juuso Pulli

text: Kaudeksi 2011–2012 Pulli muutti opintojen perässä Jyväskylään ja siirtyi samalla pelaamaan JYPin A-nuoriin. Siirtotakarajalla, helmikuussa 2012 hän siirtyi loppukaudeksi Mestis-joukkue JYP-Akatemiaan. Kaudeksi 2012–2013 Pulli haki joukkueeseen pelipaikkansa try-outin kautta. Kausi oli hänelle varsinainen tulokaskausi Mestiksessä ja se toi 32 runkosarjaottelussa tehot 4+7=11. Pulli kärsi kauden aikana loukkaantumisista, mutta hän kuului kuitenkin JYP-Akatemian puolustuksen valopilkkuihin. Pulli voitti joukkueen sisäisen tehotilaston lukemalla +12.


title: Juuso Pulli

text: Pulli debytoi kaudella 2013–2014 JYPin SM-liigajoukkueessa, jossa hän pelasi ensimmäisen ottelunsa 27. joulukuuta 2013 vieraissa Oulun Kärppiä vastaan. Pulli pelasi kauden aikana kaikkiaan kolme SM-liigaottelua. Kaudella 2014–2015 hän vakiinnutti paikkansa JYPin liigamiehistössä, jossa varsinainen tulokaskausi toi 47 runkosarjaottelussa tehot 6+11=17 sekä 12 playoff-ottelussa tehot 1+1=2. Pulli teki liigauransa avausmaalin 17. lokakuuta 2014 Helsingin IFK:ta vastaan uransa kahdeksannessa SM-liigaottelussa. Sinuhe Wallinheimo valitsi hänet ottelun legendojen tähtien ykköstähdeksi. Pullin liigauran ensimmäinen playoff-maali syntyi varsin hyvään saumaan 8. huhtikuuta 2015 neljännessä välieräottelussa Oulun Kärppiä vastaan, kun hänen osumansa ratkaisi JYPille 2–1-voiton jatkoerässä ajassa 73.23. Pulli palkittiin ottelun "Ilta-Sanomien" kolmen tähden tähtipelaajana. Kärpät vei ottelusarjan kuitenkin lopulta 4–3. Pulli voitti kauden päätteeksi SM-pronssia. Tammikuussa 2015 hän teki joukkueen kanssa vuoden mittaisen jatkosopimuksen, mutta jo saman vuoden huhtikuussa sitä jatkettiin kahdella vuodella kevääseen 2018.


title: Juuso Pulli

text: Kaudella 2015–2016 Pulli pelasi lokakuussa 2015 harjoituksissa tulleen nilkkamurtuman vuoksi JYPissä vain 25 ja JYP-Akatemiassa seitsemän runkosarjaottelua. Kaudella 2016–2017 hän jäi JYPissä hieman pieneen rooliin. Tammikuussa 2017 seura lainasi Pullin ottelukohtaisella sopimuksella Tapparaan hakemaan sekä pelituntumaa SM-liigasta että paikkaamaan Valtteri Kemiläisen, Aleksi Salosen ja Tapio Sammalkankaan loukkaantumisia. Hän pelasi siellä kuusi ottelua. Pulli voitti JYPissä kauden päätteeksi SM-pronssia.


title: Juuso Pulli

text: Pulli siirtyi kaudeksi 2017–2018 vuoden mittaisella sopimuksella Tampereen Ilvekseen. Elokuussa 2018 hän siirtyi try-outille monikansallisen Erste Bank Eishockey Ligan itävaltalaisjoukkue Dornbirner EC:hen.


title: Juuso Pulli

text: Pulli opiskeli Jyväskylän ammattikorkeakoulussa urheilutiedettä.


title: Harper

text: Harper voi tarkoittaa seuraavia:


title: GMO-keskustelu

text: GMO-keskustelu on julkisuudessa käytyä väittelyä geenitekniikasta ja geenimuunnelluista organismeista. Keskusteluun osallistuvat muiden muassa kuluttajat, yritykset, poliitikot ja tieteentekijät. GMO-väittelyn keskeisiä aiheita ovat tuotteiden turvallisuus ja ympäristövaikukset sekä lainsäädännölliset näkökohdat kuten tulisiko geenimuunnellut tuotteet merkitä.


title: GMO-keskustelu

text: On laaja tieteellinen konsensus siitä, että tarjolla olevasta GM-peräisestä ruoasta ei koidu suurempaa vaaraa kuin perinteisestä. Ei ole todisteita siitä, että markkinoille hyväksytyn GM-ruoan kuluttamisesta olisi haittoja terveydelle. Geenimuuntelun on katsottu olevan yksi mututiedolle alttiista ja herkistä tieteenaloista. Alan tutkimusta on kuitenkin haitannut se, ettei tutkimus ollut vuoteen 2010 asti mahdollista kuin siementuottajien hyväksynnällä, mikä voi aiheuttaa kysymyksiä tutkimuksen puolueettomuudesta.


title: GMO-keskustelu

text: Plos One -lehdessä julkaistun tutkimuskirjallisuuden meta-analyysin (2014) mukaan GM-viljely on vähentänyt kasvinsuojeluaineiden käyttöä 37 % sekä lisännyt satoja 22 % ja viljelijöiden voittoja 68 %, kehitysmaissa vieläkin enemmän.


title: GMO-keskustelu

text: Geenimuunnelluilta elintarvikkeilta vaaditaan merkinnät useissa maissa, mutta ei Yhdysvalloissa tai Kanadassa. Ympäristö- ja kansalaisjärjestöt kuten Greenpeace ja Maan vapautusrintama vastustavat geenimuuntelua.


title: GMO-keskustelu

text: American Society for Cell Biologyn mukaan "Geenitekniikalla on useita etuja perinteiseen nähden: se on nopeampaa ja tarkempaa ja voi räätälöidä geenejä tuottamaan hyödyllisiä ominaisuuksia." Perinteisellä jalostuksella monia kasvisukupolvia ja vuosia kestänyt jalostusohjelma voidaan geenitekniikalla toteuttaa usein yhden kasvisukupolven kuluessa. Geenitekniikkaan perustuvan jalostuksen avulla voidaan siirtää vain halutun ominaisuuden tuottava geeni, kun perinteisessä risteytysjalostuksessa siirtyy kerralla yleensä kymmeniä tuhansia geenejä, joista joidenkin vaikutukset saattavat olla jalostuksen tavoitteiden kannalta kielteisiä.


title: GMO-keskustelu

text: WHO:n mukaan GM-ruuilta vaaditaan yleensä hyvin tarkat tutkimukset mutta perinteisesti jalostetuilta ruoilta jäävät huolelliset riskinkartoitukset tekemättä. Nature Biotechnology -lehden päätoimittajien mukaan on epäolennaista, onko elintarvike tuotettu geenimuuntelulla, ja sen sijaan pitäisi tutkia yksittäisten tuotteiden ominaisuuksia, olivat ne GM-tuotteita tai eivät. Myös American Phytopathological Societyn mukaan bioteknisiin kasveihin yhdistetyt huolet liittyvät myös perinteisempiin kasveihin ja ne pitää rinnastaa jälkimmäisiin huoliin.


title: GMO-keskustelu

text: National Academies of Science (NAS) varoitti vuosina 1989 ja 2004 siitä, että on tieteellisesti perusteetonta säännellä GMO:ita kun mutaatiojalostettuja tuotteita ei säännellä. Professori Kevin Folta arvioi, että kasvitieteilijät ovat tästä yksimielisiä, koska mutaatiojalostus on ennustamattomampaa. Siinä sadat tai tuhannet geenit poistetaan tai uudelleenjärjestetään satunnaisesti, mikä voi aiheuttaa terveyshaittoja. Tosin sekin riski on erittäin pieni verrattuna esim. salmonellan ja muiden ruokien levittämien tautien tuottamaan riskiin. NAS:n jälkimmäisen GMO-raportin osakirjoittaja Alan McHughen (UCLA) totesi, että jokainen GMO on turvallisempi kuin mikään tarkastamaton tuote. Vain Kanada sääntelee mutaatiojalostusta. GMO-sääntelyn vuoksi moni jalostaja turvautuu mutaatiojalostukseen.


title: GMO-keskustelu

text: Säteilytyksellä tuotetulla mutaatiolla kasveja on jalostettu 75 vuotta, ja tällaiseen GMO-vastustus ei kohdistu, koska menetelmä on "vanha". Toimittaja Ismo Heinisuo ihmettelee sitä, että näin tuotettua Europlan-perunaa pidetään "luonnollisena", mutta kun sama geeninsammutus tehtiin 29 vuotta vanhalla geenitekniikkamenetelmällä helposti, kyseistä Amflora-perunaa pidetään "luonnonvastaisena", vaikka näissä samaan aikaan kehitetyistä perunalajikkeissa ei ole mitään eroa. Tämä johti Amflora-koeviljelmien vandalisointiin ja siihen, että lupahakemuksen käsittely kesti EU:lta 14 vuotta, jolloin markkinat oli jo menetetty Europlanille. Syynä Heinisuo pitää sitä, että 75 vuotta sitten ei vielä ollut vihreää liikettä. BASF-yhtiö joutui siirtämään tutkimustyönsä muihin maanosiin ja luopumaan myös saman hakemuksen rutonkestävästä perunasta. Siksi rutontorjuntaruiskutuksia tarvitaan yhä.


title: GMO-keskustelu

text: GM-viljelyä kritisoidaan myös riskeistä, jotka ovat samoja kuin tavallisessa intensiivisessä, runsaaseen torjunta-aineiden käyttöön perustuvassa maataloudessa. Monessa mielessä muuntogeeninen ja tavanomainen intensiivinen viljely kuitenkin muistuttavat toisiaan enemmän kuin tavanomainen ja luomuviljely. Eräs tavanomaisen ja GM-viljelyn yhteisistä ongelmista on, että torjunta-aineiden tarjoamat ratkaisut ovat katoavaisia.


title: GMO-keskustelu

text: Geenimuuntelun sääntely on saanut jalostajat käyttämään sen sijaan entistä enemmän gamma- ja röntgensäteilyä ja kemikaaleja tuottaakseen kasveihin geenimutaatioita. Tällöin ei tarvitse tuottaa todisteita uuden lajikkeen turvallisuudesta, mikä maksaisi 150 - 200 miljoonaa dollaria. National Academies of Science (NAS) sanoi jo vuonna 1989, että on tieteellisesti perusteetonta vaatia geenimuuntelulta sääntelyä, jota ei vaadita mutaatiojalostukselta. Professori, molekyyligeneetikko Kevin M. Folta arvioi, että kaikki kasvitieteilijät ovat tästä yksimielisiä, mutaatiojalostus on kaikkein ennustamattominta.


title: GMO-keskustelu

text: Mutaatiojalostuksessa tuhotaan ja järjestetään uudelleen satoja tai tuhansia geenejä satunnaisesti. Tämä jäljittelee sitä, mitä auringon säteily tekee kasvien ja eläinten geeneillä vuosituhansien kuluessa. NASin mukaan se tuottaa ihmiselle vahingollisia mutaatioita todennäköisemmin kuin Monsanton käyttämä geenimuuntelu.


title: GMO-keskustelu

text: Esimerkiksi suurin osa maailman vehnästä, ohrasta ja riisistä on mutanttilajikkeista. Pelkästään YK:n ruoan ja maanviljelyn ydinsäteilytysohjelma on tuottanut yli 3000 mutanttilajiketta. Mutaatiojalostus on tehnyt Vietnamin riisiomavaraiseksi.


title: GMO-keskustelu

text: Vuonna 2012 saksalainen BASF siirsi kasvitiedeosastonsa Saksasta Yhdysvaltoihin. Monsantokin veti hakemuksensa pois EU:sta, koska EU oli hyväksynyt vain yhden GM-lajikkeen 20 vuodessa. Professori Wayne Parrott varoittaa, että EU:n nykyinen sääntely ajaa käyttämään mutaatiojalostusta, vaikka siinä tuotetaan paljon tuntemattomia muutoksia kasvien geeneihin. Vanhoilla jalostustavoilla on kuitenkin tuotettu terveyshaittoja. Toisaalta Parrott myöntää, että jopa mutaatiojalostuksessa terveysriskit ovat hyvin pieniä verrattuna salmonellan kaltaisiin normaaleihin ruokariskeihin.


title: GMO-keskustelu

text: Tiedetoimittaja Hank Campbellin mukaan GMO:t kehitettiin siksi, että mutaatiojalostus vaihdettaisiin turvallisempaan tekniikkaan, mutta GMO-vastustus on estänyt tämän ja jättänyt vuoden 1936 teknologian käyttöön.


title: GMO-keskustelu

text:
OECD:n turvallisuustyöryhmässä 2000–2009 toimineen kasvinjalostuksen dosentti Jussi Tammisolan mukaan tiedeyhteisö aiemmin korosti sitä, miten kasvilajikkeen hyödyt ja haitat riippuvat jalostetuista ominaisuuksista eikä jalostusmenetelmistä, mutta nykyään geenimuuntelu on muita selvästi turvallisempaa, koska 2000-luvulla se on kehittynyt jopa miljardeja kertoja perinteistä mutaatiojalostusta tarkemmaksi.
Vastaavasti jalostettaessa risteytyksillä kasvilajikkeeseen tulee villikasvista hyötygeenin ohella tuhansia tuntemattomia ja usein haitallisia geenejä. Ne aiheuttavat tuhansia kertoja enemmän tuntemattomia yhteisvaikutuksia kuin geenimuuntelu, jossa vain se haluttu hyötygeeni tuodaan.


title: GMO-keskustelu

text: Etiikan ja yhteiskuntafilosofian dosentti Veikko Launis on pitänyt kummallisena sitä, että ”kun GM-kasveja vastustetaan, tavalliset viljelykasvit nähdään usein ’puhtaina’ ja ’luonnollisina’”. Professori Maxine F. Singerin mukaan tavallinen ruokavaliomme ei ole ”luonnollinen”, koska siihen on päädytty vuosituhantisen jalostuksen tuloksena. Esimerkiksi sertifioidut luomutuotteet voivat olla mutaatiojalostettuja Yhdysvalloissa.


title: GMO-keskustelu

text: Euroopan komission yhteinen tutkimuskeskus (YTK) julkaisi syyskuussa 2008 tutkimusselvityksen muuntogeenisten elintarvikkeiden terveysvaikutuksista. Tutkimukseen osallistuivat myös Euroopan elintarviketurvallisuusviranomainen EFSA ja kahdenkymmenen kansainvälisen asiantuntijan paneeli. Tutkimusselvityksen johtopäätös oli, että asiantuntijat katsoivat tämänhetkisistä ruoan turvallisuusasioista olevan riittävästi tietoa, jonka mukaan nykyisten GM-tuotteiden turvallisuus voidaan arvioida. Tutkimuskeskuksen mukaan niiden ei ole todettu aiheuttavan haittavaikutuksia ihmisen terveydelle. Tutkimuskeskus on todennut, että GM-tuotteiden turvallisuusasioiden arvioiminen ei ole erilaista kuin muidenkaan uuselintarvikkeiden. Siitä huolimatta, että GM-tuotteiden ei ole osoitettu aiheuttavan minkäänlaisia haitallisia terveysvaikutuksia ihmiselle, täydellistä riskittömyyttä ei ole olemassakaan, tai ainakaan tiede ei voi koskaan todistaa sitä. Tämän vuoksi tuotteille suoritetaan vertaileva riskianalyysi. Tutkimuskeskuksen mukaan minkä tahansa ruoan mahdollisista pitkäaikaisista terveysvaikutuksista tiedetään kuitenkin vain vähän, mikä koskee myös muuntogeenisiä tuotteita ja muita uuselintarvikkeita.